description: Eaststellingwerf ferliest hieltyd mear rjochtsaken. Dat wie it byld dat de riedsleden hiene. Mar dat kloppet net.

title: Eaststellingwerf suksesfoller yn de rjochtseal as tocht

maintext: It byld dat de gemeente Eaststellingwerf hieltyd mear rjochtsaken ferliest, is net korrekt. Riedsleden hiene oanjûn dat se harren soargen meitsje oer it tal rjochtsaken dat de gemeente fiert en ferlieze soe.


description: De winst gie nei Evert Hoolwerf, foar Crispijn Ariëns út Wolvegea en Bart de Vries fan It Hearrenfean.

title: Iepeningswedstriid Trachitol Trophy: earste oerwinning foar ploech Jillert Anema

maintext: Crispijn Ariëns út Wolvegea en Bart de Vries fan It Hearrenfean binne respektyflik twadde en tredde wurden by de iepeningswedstriid fan de maraton fan fjouwer dagen, de Trachitol Trophy. De winst yn de earste wedstriid gie nei Evert Hoolwerf. Hy besoarge de ploech Royal A-ware fan Jillert Anema dêrmei de earste oerwinning fan it seizoen by de manlju.

fasttext_language: fy


description: Rederij Doeksen wreidet it smookferbod op har terreinen en skippen út. Dat is better foar minsk en miljeu, seit de rederij.

title: In sigaretsje opstekke op it dek fan in fearboat? Dat mei aanst net mear

maintext:
Doeksen heakket mei de maatregel yn op it lanlike inisjatyf 'Op weg naar een rookvrije generatie' fan de Hartstichting, KWF Kankerbestriding en it Longfonds.
It belied past neffens Doeksen net allinnich by in sûne wurkomjouwing, mar is ek better foar de Waadsee, om't peuken net langer yn it wetter smiten wurde. Jierliks spiele wrâldwiid 580 biljoen peuken oan op it strân.


description: It is in teäterfoarstelling sûnder skript. Yn Doarp Europa fan Tryater sjogge Europeeske spilers nei de kultueren en ferhalen yn Fryslân.

title: FIDEO: Ynternasjonale ferhalen by Steinfort Glas yn Frjentsjer

maintext: In teäterfoarstelling sûnder skript. Sa is 'Doarp Europa' fan Tryater begûn. In produksje wêrby't Europeeske spilers, muzikanten en dûnsers de siel fan it plattelân en de stêd besykje te fangen en harren ynspirearje litte troch alle kultueren en ferhalen yn Fryslân en Europa.


description: Begjin 2014 spylje SC Cambuur en SC Hearrenfean beide yn de earedifyzje. Yn Ljouwert stie der yn jannewaris de Fryske derby op it programma.

title: FIDEO: De histoaryske Fryske derby út 2014

maintext: Begjin 2014 spylje SC Cambuur en SC Hearrenfean beiden yn de earedivyzje. Yn Ljouwert stie der yn jannewaris de Fryske derby op it programma. It waard in histoaryske wedstriid.


title: F-16's smite yn desimber wer bommen mei explosiven op de Vliehors

maintext:
It binne 500-ponders dy't delsmiten wurde. It oefenjen is fan belang fanwegen ûnder oaren de missies yn Syrie en Irak.
De oefeningen binne alle dagen, moarns en middeis. Op freed wurdt der allinnich moarns oefene.


description: Ljouwert wol eksperimentearje mei tydlike erfpacht foar duorsume maatregels, lykas waarmtepompen en isolaasje.

title: Ljouwert wol grûn keapje om minsken duorsum te meitsjen

maintext:
Yn de nije konstruksje hiere minsken de grûn dan fan de gemeente oant dat dizze 'liening' wer werombetelle is. Sa wurdt it dus in tydlike erfpacht. Mei dizze saneamde grûnbûne finansiering wolle ferskate gemeenten besykje om mear huzen miljeufreonliker te meitsjen.
Liene no te dreech
Lang net alle hûseigeners kinne ferduorsuming fan harren hûzen betelje. En as de besparring op enerzjykosten úteinlik net safolle opsmyt as de ynvestearing yn de miljeufroenlike maatregels, dan sitte de hûseigeners mei in probleem. Dêrom is liene by banken faak dreech.
Apen en bearen
Banken en fersekerders moatte wol meiwurkje wolle oan de tydlike erfpachtkonstruksje, dêr't de klimaatûnderhannelers no oer prate. De Nederlandse Vereniging van Banken sjocht apen en bearen by de konstruksje en fynt it in 'uiterst complex paardenmiddel', sa is te lêzen yn it artikel hjiroer yn de Volkskrant fan woansdei.


description: It stekt it bûn dat yn Nederlân in soad jild stutsen wurdt yn it beskermjen, wylst se yn Súd-Europa ôfskette wurde.

title: BFVW-petysje foar EU om jacht op greidefûgels te ferbieden

maintext:
It stekt it BFVW benammen dat yn Nederlân in soad jild stutsen wurdt yn it beskermjen fan dy fûgels, wylst se yn de trek nei it suden "massaal uit de lucht worden geschoten". Yn Frankryk meie minsken no al jeie op de ljip en de strânljip, en it BFVW is benaud dat fan 2020 ôf de skries dêr ek net mear feilich is.
De wylp is ek op in protte plakken beskerme, mar der jildt in útsûndering foar de kustline fan Frankryk. It BFVW: "De trekroute loopt langs deze kustlijn, waardoor de trek een hachelijke onderneming is voor de wulpen." Dêrom wol it bûn ek dat sokke útsûnderingen ôfskaft wurde.
Hantekens oanbiede oan Europarlemintariër
It BFVW wol de kommende trije moannen safolle mooglik hantekeningen sammelje, om se op 1 maart by de algemiene ledegearkomste fan it BFVW oan te bieden oan Europarlemintariër Jan Huitema. De VVD'er spruts him earder ek al út tsjin de Frânske jacht op greidefûgels.
1 maart is ek it startskot fan de maitiid foar de frijwilligers fan it BFVW, dy't dan de aaien en pykjes fan ûnder oare de ljip, skries en strânljip beskermje. Ein maaie binne de ferkiezingen foar it Europeesk Parlemint, neffens it BFVW in goed momint om partijen en kandidaten te oertsjûgen dat, yn de wurden fan BFVW-foarsitter Rendert Algra, "der in ein komme moat oan de moard op kwetsbere greidefûgels."


description: De 'Wedstriid fan de wike' fan Omrop Fryslân is freedtejûn live te sjen.

title: LIVE: Earedifyzjederby Drachtster Boys - Avanti

maintext: Der stiet dit wykein wer in echte Fryske derby op it programma. De sealfuotbalfroulju fan Drachtster Boys en Avanti treffe inoar yn de earedifyzje. It is de 'Wedstriid fan de wike' by Omrop Fryslân, dy't freed fan 20.30 oere ôf live te sjen is op de webside en yn de Omrop-app.


description: It besetten fan diken begûn yn 'e âld Fryske tradysje earne oan it begjin fan de jiertelling. Dat wie doe noch op it wetter.

title: Kollum: "Eigen tradysjes"

maintext:
It besetten fan diken begûn yn 'e âld Fryske tradysje earne oan it begjin fan de jiertelling. Dat wie doe noch op it wetter, want in protte ferfier, dat no oer de dyk giet, gie doe oer it wetter. Yn dy tiid hiest de saneamde Westerfrysken, dy't libben op it plak dat no foar in part diel fan Noard-Hollân is en foar in part opslokt is troch de Sudersee, it Iselmar, en de Swartefrysken, dy't benammen op de Waadeilânnen libben fan it toerisme, krekt as no. En yn die tiid begûn it, koart foar de krysttiid, en ek doe wie it net fier fan De Jouwer ôf, grappich genôch.
Healwei de Prinses Margrietkanaal - no rjocht lutsen en letter is der noch in prinses nei ferneamd - by Terherne, sa giet it ferhaal, libben twillingbroers, jonge pubers dy't einliks wol tritich simmers efterinoar in jier as fjirtjin wiene en de iene simmerfakânsje mei de oare ôfwikselen. Dy hiene in âld automotor yn in opdrukker setten, en soene dêrmei it Prinses Margrietkanaal ôffarre, om't se demonstrearre woene tsjin it deakneppeljen fan seehûntsjes. Dat wie in folkloare fan de Swartefrysken, die harren kultuer hielendal ophongen oan âlde symboalen en net feroarje woene as dat al diktearre waard troch de tiid, of Lenie 't Hart.
Einliks koe net ien yn Swartefrysken dat deakneppeljen wat skele. Eartiids brûkten se de hûd fan seehûntsjes om waarme klean fan te meitsjen. Mar doe't Frico Domo op grutte skaal suvelprodukten makke, sa as milde magere kwark en 20g krokante mueslimix met cranberry en vijg, skeaten de jongelju fan it âlde Fryslân de loft yn. Se waarden te lang foar de lytse stikjes seehûnehûd. En te grou doe't yn it jier nul Wopke Sûnderlân sjen liet hoe breed as je waarden fan in kombinaasje fan 'gelijke liggers' en biologyske fla. Fan doe ôf waarden de seehûntsjes einliks allinnich noch mar kneppele om't se dat altyd sa dien hiene.
No ja, dat fûnen de 'gebroeders' dus net sa aardich, dus sy op nei Dokkum. Der woe ek noch ien of oare misjonaris mei, iene Wynfreth of sa, en dat hie hy miskien better net dwaan kinnen. Afijn, earne by Terherne begûn dat dus: in blokkade. De Swartefrysken hiene heard fan de aksje, troch it wetter, doe in belangrike drager fan berjochten, en se giene der dwers foar lizzen.
"We wolle kneppelje", seine se, "net om't it earne goed foar is of omdat we it nedich ha, mar we ha it gewoan altyd sa dien!" Se moasten neat fan de twilling ha. "Foar ús bern!" rôp der ien, en dat wie fansels ûnsin, mar wol knap fûn, as 'drogreden' út de arkkiste fan de argumintaasjelear - doe in belangryk fak oan 'e universiteit fan Frjentsjer.
"Mar," seine de bruorren, "dat is dochs hielendal net leuk?" Mar se wiene noch net útpraat of de Swartefrysken begûnen leuzen te skreauwen as "Hoerenjong! Slet! Vuile bolletjesslikker!" De jonges seagen inoar ris oan en tochten: wêr giet dit oer? "Hoer van de zwarten!" En doe begûnen se mei eien te goaien en stutsen de rjochter earm omheech, hiel raar. "Cambuuuuuur!" Cambuur wie yn dy tiid in sûpkeet, en dêr is letter noch in fuotbalklup nei ferneamd.
En sa is it begûn, hjir, yn it jier nul, mei die âld Fryske nasjonale minderheidstradysje fan it blokkearren fan grutte diken. Jierrenlang, desennia, nee, iuwenlang is dat blokkearren folhâlden. Leau de praatsjes net fan de minsken dy't sizze dat it pas sûnt in pear desennia bestiet, en ik hoop dat no nimmen it mear ferjit. Dat rymt, dus it is wier.
Letter is de folkloare fan it blokkearren dus oergien nei earst de provinsjale diken, en letter de rykswei. Mar dy ferrekte Hollanners - dochs in bytsje oerbliuwsel fan die Westerfryskers, sitte mar dwers te dwaan en te seuren en snappe neat fan deeglike en ûnskuldige tradysjes, wêr't nea ien mei in witte hûdskleur ea lêst fan hân hat. It is in hiele goede saak dat Jenny Douwes, dus nei de Ried fan Europa stapt, om dizze misstân foar goed út de wrâld te helpen. Holpen troch in twilling."


description: Dat meldt minister Brumo Bruins fan soarch yn in brief oan de Twadde Keamer.

title: "Oername soarch Noardeastpolder troch Antonius Zorggroep tige realistysk"

maintext:
De soarchgroep hat ek al in spoedpost yn Emmeloord. Dy is oerdeis en jûns iepen foar ienfâldige sjirurgyske soarch, lykas röntgenfoto's, gipsferbannen en lytse hechtingen. It sikehûs yn Snits kin meisjen mei bylden dy't yn Emmeloord makke wurde, advisearje oer behannelingen en eventueel ek minsken trochstjoere.
Minsken dy't yn de Noardeastpolder of op Urk wenje, kinne neffens de minister nachts, of foar kompleksere soarch, telâne by de earste help fan oare sikehuzen yn de regio. Dy stean bygelyks yn Snits, It Hearrenfean en Almere.
It sikehûs yn Lelystêd soe oernommen wurde troch it Sint Jansdal-sikehûs yn Hurderwyk. Der komt gjin folweardige ôfdieling spoedeaskjende help. De minister seit mei klam dat de ûnderhannelingen noch rinne, mar neffens him is it "zeer waarschijnlijk" dat de medysk-spesjalistyske basissoarch troch de trochstart behâlden bliuwt foar de ynwenners fan Flevolân.


description: It stik fan tëatermakker Adelheid Roosen waard tiisdeitejûn opfierd yn Ljouwert. It Leger des Heils wie oanwêzich om it guod yn te sammeljen.

title: Besikers foarstelling Thuislozen nimme sokken en ûnderguod mei

maintext:
Ferlet fan sokken
It Leger des Heils hat foaral no, mei de winter foar de doar, in soad ferlet fan handoeken, sokken en ûnderguod. "We fernimme dat it kâlder wurdt en der binne sear seker minsken dy't no bûten sliepe. As dy minsken by ús op de deiopfang oan De Tunen komme, dan kinne we se yn alle gefallen it basisguod meijaan", seit it Leger des Heils.
De Harmonie hat it inisjatyf betocht en de oprop dien om guod mei te nimmen. It Leger des Heils is tige bliid mei de aksje dy't in soad guod opsmiten hat. Oan it ein fan de jûn koe de klep fan de bakfyts net mear ticht.


description: De gemeente hat it gebou oernaam fan in bedriuw dat der neat mei die.

title: Dantumadiel rêdt fertutearze swimbad De Frosk

maintext: De gemeente Dantumadiel hat it eardere swimbad De Frosk oernaam fan in fêstgoedûndernimmer. Dy hie it pân de lêste seis jier yn eigendom. It stie leech neidat de eksploitant fan it swimbad fallyt gien wie. Dat soarge foar in soad oerlêst, omdat der jûns en nachts stikem minsken yn giene. Der waard ek nochal wat fernield.


description: Aris hat de wedstriid tsjin Apollo Amsterdam mei 94-80 ferlern. Al nei it earste kwart stiene de Ljouwerters achter.

title: Ljouwerter basketballers ferlieze yn iiskâlde sporthal yn Amsterdam

maintext:
Yn in iiskâlde Apollohal yn Amsterdam stie Aris nei it earste kwart mei 21-20 achter. Yn de rêst wie it 39-35.
Apollo rûn hieltyd fierder út. Nei trijekwart wie it 68-53, en oan de ein fan de wedstriid stie der in stân fan 94-80 op it skoareboerd yn Amsterdam.


description: Rûnom yn Noardeast-Fryslân steane - en komme noch te stean - grutte foto's fan jirpelboeren.

title: Bildtstars & Eigenheimers: fototentoanstelling oer tsien jirpelboeren

maintext:
De útstalling is woansdei iepene. De portretten binne makke troch fotograaf Linette Raven. De tsien portretten bliuwe fiif jier op dakken fan pleatsen, muorren en skuorren midden yn it lânskip.
It projekt is in ûnderdiel fan Sense of place. It doel is dat de boeren en har famyljes sa in gesicht krije. Watfoar ferhaal ha se te fertellen?
By de foto-útstalling komt ek in 'beleefroute'. Yn de app binne de ferhalen fan de boeren te hearren. De rûte begjint yn Hallum en einiget yn Eanjum. Op de fyts duorret de tocht twa oeren, mar mei de auto binne de lokaasjes ek goed te besjen.
Yn 2019 folgje noch mear 'blow-up'-portretten oan de Waadkust fan Fryslân en Grinslân.


description: It Ryk en de provinsje wolle ûndersyk dwaan nei in nij spoarakwadukt by Ljouwert. Ek komme der nije brêgen by Aldskou, Twellingea en Spannenburch.

title: Undersyk nei spoarakwadukt by Van Harinxmakanaal yn Ljouwert

maintext: Der komt in ûndersyk nei de komst fan in spoarakwadukt by it Van Harinxmakanaal yn Ljouwert. Dat hawwe it Ryk en de provinsje tegearre ôfsprutsen. De kosten fan it spoarakwadukt lizze op goed 80 miljoen euro. Dat is wat mear as in nije spoarbrêge, mar it ûnderhâld fan in akwadukt soe goedkeaper wêze as dat fan in brêge.


description: Hûs en Hiem is in advysorganisaasje fan de Fryske gemeenten op it mêd fan rûmtlike omjouwing.

title: Hûs en Hiem-priis foar Henk Deinum en Albert van der Ploeg

maintext:
De Hûs en Hiem-priis is foar minsken dy't har op bysûndere wize ynset ha foar it behâld en it ferbetterjen fan rûmtlike skjintme yn Fryslân. By de priis giet it net om ien projekt, mar om it hiele 'oeuvre' fan in persoan. De winner fan de priis krijt in spesjaal ûntwurpen houten byldzje en in sulveren spjelde.
Henk Deinum krijt de priis, sa skriuwt de organisaasje, "als blijk van waardering voor zijn jarenlange bijdrage aan de ruimtelijke schoonheid van Fryslân". Hy hat goed tweintich jier wurke foar Fryske wenningboukorporaasjes en wurke yn de wenningbou gear mei ferskate arsjitekten. Sûnt 2008 is Deinum ek wethâlder yn de gemeente Ljouwert. "Bouwen zit Deinum in het bloed en schoonheid is één van zijn passies", skriuwt Hûs en Hiem.
Hobbyboer
Albert van der Ploeg wie acht jier lang wethâlder yn Dantumadiel en is sûnt 2010 wethâlder yn Dongeradiel. Ek sit er al lang yn it bestjoer fan Hûs en Hiem. Sûnt 2017 is Van der Ploeg foarsitter van de Feriening Noardlike Fryske Wâlden.
"Naast zijn bestuurlijke inzet doet Van der Ploeg als hobbyboer ook zelf aan particulier natuurbeheer", skriuwt de organisaasje. Sy fine ûnder oare syn tawijing oan it Fryske lânskip ynspirearjend en te priizgjen.


description: De organisaasje nimt ús noch ien kear mei nei ferskate hichtepunten fan dit jier yn Fryslân.

title: De offisjele aftermovie fan LF2018: "Dit jier is nea foarby"

maintext:
Mar der is ek omtinken foar it Fryske lânskip. Dat is neffens de stim yn de fideo ús poadium, in juwieltsje dat we beskermje moatte. Dêrby toant de fideo de greide, strannen, kanalen en marren.
En der sitte ferskate boadskippen yn de fideo. "Mei ambysje komt útdaging, mei ferwachting komt teloarstelling" is ien dêrfan. En: "Jou jonge artysten in kâns en jou nije stimmen in poadium."
Enerzjy fêsthâlde
De makkers roppe ús ek op om de enerzjy fan dit jier fêst te hâlden: "Litte we fierder bouwe op dit jier en de kultuer de wei wize litte." En dat moat mei-inoar. "We ha inoar nedich om it paad foar ús út te bouwen. Dit jier is nea foarby. Litte we tegearre dreame, dwaan en oars wêze. Litte we trochgean dapper en kreatyf te wêzen. Want ús takomst is no."
En as ôfsluter: "We binne noch mar krekt begûn."


description: Schouten wûn de tredde wedstriid op rige. Se stiet boppe-oan yn it klassemint van de Trachitol Trophy.

title: Groenewoud kin oppermachtige Schouten net ferslaan op tredde dei fan maratonwedstriid

maintext:
It tempo lei heech, krekt as de foarige dagen. In inkele kear demarrearre in groep, mar net ien kear koe der in kopgroep fuortkomme. Foaral Carien Kleibeuker ride oanfallend. Kear op kear luts sy it peloton oan.
De wedstriid einige yn in massasprint. Net ien fan oare riders koe in oppermachtige Schouten de baas. Mei trije oerwinningen yn de fjouwerdaagse maraton bliuwt se de lieder fan it klassemint.


description: It giet om bestjoerders fan 21, 31 en 38 jier. Der binne bloedproeven ôfnaam en se krigen in rydferbod fan 24 oeren oplein.

title: Trije manlju oanhâlden dy't ûnder ynfloed fan drugs ride


title: Pinautomaat is werom yn sintrum Makkum

maintext: Yn Makkum is tiisdei de pinautomaat yn it sintrum feestlik yn gebrûk naam. Ferline jier waard de foarsjenning fuorthelle nei in tal plofkreaken yn de provinsje. En dat wie de Makkumers min nei it sin.


description: Yn Fryslân binne der ferkiezingen yn trije gemeenten: Dongeradiel, Kollumerlân c.a. en Ferwerderadiel. Folgje de ûntwikkelingen yn ús liveblog.

title: LIVEBLOG: CDA wint yn Noardeast-Fryslân

maintext: It is noch jimmer net hiel drok by de stimburo's. Fan de haadstimburo's is oant no ta in Dokkum it opkomstpersintaazje it heechst: 27,7 persint. Yn Kollum is it 22,2 persint en yn Ferwert 21,9. By de gemeenteriedsferkiezingen in 2014 wie de úteinlike opkomst yn de trije gemeenten tusken de 55 en de 58 persint.


description: De alvejierrige suskes út Burgum ha in ûngenêslike ôfwiking oan harren nieren. De opbringst fan de aksje is foar twa mobile dialyze-apparaten.

title: Burgum hâldt Bingojûn foar slim sike twilling Silke en Lieke

maintext:
De âlden soene graach in mobyl dialyze-apparaat ha wolle en ha dêrom in stichting foar harren dochters opset. De twa apparaten kostje mei-inoar 160.000 euro. In groep minsken út it doarp organisearre dêrom de Bingo-aksje.
Der kamen 200 oant 250 minsken op de bingo ôf. De prizen waarden fersoarge troch ûndernimmers út it doarp. De famkes binne no twa kear operearre. "Se probearje der sels sa'n goed mooglik libben fan te meitsjen. We wolle ek net dat se sjoen wurde as sike bern", fertelt Christa Westerveen, de mem fan Silke en Lieke.
Op it nachtkastke
De dialyze kin ek yn it MCL útfierd wurde, mar dan moatte de bern dêr trije kear yn 'e wike hinne. It mobile aparaat kin thús op it nachtkastke stean. "Allinnich wurdt dat net fergoede troch de soarchfersekerders. Dêrom binne we mei de stichting 'Help Silke en Lieke Leven' begûn", fertelt Westerveen.


description: Neffens de PvdA hat Roskam troch har wurk as deifoarsitter op kongressen fan bedriuwen en oerheden in brede dossierkennis.

title: Marijke Roskam is beëage listlûker foar PvdA Fryslân

maintext:
Roskam is in nijkommer yn de provinsjale polityk, mar is wol bekend by de PvdA yn Fryslân. Sa hat se meiwurke oan it opstellen fan it ferkiezingsprogramma. Neffens de partij hat se in fernijende en ferfrissende kyk op de provinsje.
"Mei in waarm read hert foar de mienskip wol ik alles dwaan om te wurkjen oan in provinsje dy't klear is foar in nije tiid", lit Roskam witte. "De takomst is no."
Noch in frou boppe-oan
Der stiet ek in frou boppe-oan de konsept-kandidatenlist foar de wetterskipsferkiezingen fan de PvdA, nammentlik Henni van Asten fan Dokkum. Van Asten is op it stuit fraksjefoarsitter fan de PvdA yn it algemien bestjoer fan Wetterskip Fryslân.


description: De man wie ûnder ynfloed fan alkohol. De auto én in ferkearsboerd rekken swier skansearre.

title: Slingerjende Oerterper rydt stopteken foarby en komt ta stilstân tsjin ferkearsboerd

maintext: Krekt nei fiven moarns betiid hearde de plysje fan in slingerjende auto yn Ljouwert. Sy joegen de man in stopteken op de Aldlânsdyk, mar de bestjoerder ried fierder. Doe't er ôfslaan woe op it Drachtsterplein, kaam er tsjin de fangrail oan. Dêrby rekke de auto én in ferkearsboerd swier skansearre.


description: In groep fan fyftjin oare blokkearfriezen leit him by de útspraak del en sil de wurkstraffen útfiere.

title: Njoggentjin blokkearfriezen sille yn heger berop, Jenny Douwes ek

maintext:
In groep fan 15 oare blokkearfriezen leit him by de útspraak del en sil de wurkstraffen útfiere. Dat lit harren advokaat Tjalling van der Goot fan Anker en Anker-advokaten witte. De rjochtbank feroardielde de blokkearfriezen ta wurkstraffen tusken de 80 en 200 oeren. Jenny Douwes krige in wurkstraf fan 240 oeren. Ien fertochte waard net fertsjintwurdige troch Anker en Anker. Dy sil ek yn heger berop.
Yn it heger berop freget de ferdigening oft de rjochtbank wol oardiele koe as der sprake wie fan 'medeplegen.' Boppedat seit Van der Goot dat it de loko-boargemaster west hat dy't de demonstraasje fan de tsjinstanners ferbean hat. Wat Douwes oanbelanget wol de ferdigening har strafmaat oan 'e oarder stelle.
Van der Goot neamt it net út te lizzen dat sy de heechste straf oplein krige, wylst se op dy bewuste 18 novimber fan ferline jier net iens by de blokkade oanwêzich wie en se fan in soad feiten frijsprutsen waard. It heger berop wurdt behannele troch it gerjochtshôf yn Ljouwert en sil nei ferwachting pas yn it neijier fan takom jier tsjinje.


description: It amtsgebed waard tongersdei ôfskaft, mar de kristlike fraksje wol foarôfgeand oan riedsgearkomsten dochs bidde.

title: ChristenUnie Achtkarspelen wurket oant alternatyf foar amtsgebed

maintext:
Bidde..
Van der Vaart fynt it spitich dat in mearderheid fan de ried der sa oer tinkt. Sy wol no besjen oft it mooglik is om krekt foar alle riedsgearkomsten yn in aparte romte koart byelkoar te kommen mei alle kristlike riedsleden om te bidden. Dat kin wêze mei riedsleden fan it CDA en de ChristenUnie, mar ek mei riedsleden fan oare partijen.
of besinne..
Sa'n losse gearkomste mei in gebed, koart foar de riedsgearkomste, sprekt frou Van der Vaart mear oan as in momint fan besinning, dat tongersdei by de diskusje oer it amtsgebed as mooglik alternatyf sjoen waard. Om sa'n momint fan besinning mooglik te meitsjen, hie de ChristenUnie ynstimme moatten mei it ôfskaffen fan it amtsgebed en dat woe Van der Vaart net.


description: De gemeente is dwaande mei de omjouwingsfyzje en wol witte hokker ideeën oft der by de befolking libje.

title: Gemeente Smellingerlân lit boargers meiprate oer de takomst

maintext:
Yn de seal waard fierder diskusjearre oer de tema's dy't yn de fragelist foarkamen. Ek yn de seal wiene minsken posityf, mar guon hawwe wol soargen dat de doarpen te min omtinken krije. In jongere fynt ek dat der wol mear romte foar jongeren komme kin foar ferdivedaasje. Ek in oare ynwenner soe graach in wat gruttere útstrieling fan de gemeente hawwe mei bygelyks in grutter festival.
Nei dizze byienkomst komme der noch trije oare meetings yn ferskate doarpen en wiken om fierder te praten oer de takomst fan Smellingerlân.
De resultaten fan de enkête binne hjir te finen.


description: Yn juny kochten Michael en Marjolein Weiler in hûs oan It Meer op It Hearrenfean. Wat in nije start yn harren dreamhûs wurde moatten hie, is no in juridysk

title: Gemeente sil oan de slach mei ûnbewenber ferklearre hûs op It Hearrenfean

maintext:
Om foar te kommen dat de wenning ynstoarte soe, waard it oan de bûtenkant skoarre. No docht bliken dat dat net goed wurket. Sa kinne de buorlju net fia dy kant op harren hiem komme. It hûs wurdt no oan de binnenkant stabilisearre.
Dat docht de gemeente om't de Weilers de kosten net opbringe kinne. Se moatte it jild letter wol werom betelje.
De famylje kin foarearst it hûs net yn en is ûnderbrocht yn in fakânsjehûske. Dêr wachtsje se de rjochtsaak ôf, dy't op 20 desimber tsjinnet. Harren advokaat Bart Korvemaker hat de saak oanspand. Hy wol dat de eardere eigener it keapkontrakt ferneatiget en it hûs werom keapet.
Ut in technysk bou-ûndersyk hat bliken dien dat de wenning by in eardere brân slim skansearre rekke wie. De spoaren fan dy brân wiene fuortwurke.


description: Neffens de plysjerjochter hat de man ek jild fertsjinne oan de himptylt.

title: Man út Nes (74) krijt wurkstraf foar wytplantaazje

maintext:
De plysje die yn oktober 2016 in ynfal yn de pleats fan de fertochte. Yn de skuorre fûn de plysje op de souder in profesjonele wytplantaazje mei 505 planten. De stroomkabel kaam út de wenning wei. De man út Nes sei dat er neat wist fan de kwekerij en ek net fan de yllegaal ôftape stroom. De man tinkt dat it leit oan trije minsken dy't geregeld op syn buorkerij wiene en wurk foar him diene. De plysje hat it trijetal heard, mar dy wisten fan neat.
Himpôffal yn de auto
De offisier fan justysje sei dat der in pûde mei himpôffal yn de auto fan de Nesser fûn wie en easke in wurkstraf fan 80 oeren. Justysje woe ek dat er it jild dat er mei de himp fertsjinne hie - sa'n 15.000 euro - betelle oan de Steat.
Foar it yn besit hawwen fan de himp feroardiele de rjochter him. Mar neffens de rjochter koe it net bewiisd wurde dat de man ek belutsen wie by de tylt. Dêrom joech er him in wurkstraf fan 80 oeren. It finansjele foardiel bepaalde de rjochter op 5.000 euro. De plysje hie al 5.850 euro yn beslach naam, dus krijt de fertochte noch 850 euro werom fan justysje.


description: Nei in healoere krige Morten Thorsby in reade kaart. Dêrnei kaam hearrenfean der net mear oan te pas.

title: Tsien man fan Hearrenfean kânsleas ûnderút yn lange wedstriid tsjin koprinner PSV

maintext:
Nei tolve minuten kaam PSV op foarsprong nei in doelpunt fan Hirving Lozano. Hearrenfean koe hast op likense hichte komme, mar doelman Jeroen Zoet koe de ynset fan Daniel Høegh krekt fan de line helje. Even letter ûntsnapte Hearrenfean oan de 2-0. Gastón Pereiro skeat fan bûten it strafskopgebiet op de peal.
Reade kaart foar Hearrenfean
Doe't Morten Thorsby fan Hearrenfean Lozano ûnderút helle, begûn it thúspublyk fuort en daliks te razen nei skiedsrjochter Pol van Boekel. Hy liet it spul earst trochgean, mar fanwege in blessuerebehanneling by Lozano kaam it dochs stil te lizzen. Nei it besjen fan de bylden, en oerlis mei de fideoskiedsrjochter, joech Van Boekel Thorsby in reade kaart. Terjochte of net, de Noar koe dûse. Hearrenfean moast fierder mei tsien man.
Flak foar de rêst krige Sam Lammers noch in dyk fan in kâns, mar hy koe net troch doelman Zoet hinne. Hy besocht it al, en dat soarge foar in blessuere by de keeper fan PSV. Nei advys fan de fideoskiedsrjochter joech Van Boekel Lammers in giele kaart. Hearrenfean gong mei in 1-0 achterstân de klaaikeamer yn.
Twadde helte
Yn de twadde helte wie PSV yn alle opsichten better as Hearrenfean. De Friezen koene allinne mar hoopje op in counter. Luuk de Jong skoarde it twadde doelpunt fan de jûn. Mei in prachtige omhaal joech er keeper Warner Hahn fan Hearrenfean it neisjen.


description: Folgje hjir live de útslaggen fan de weryndielingsferkiezingen yn Noardeast-Fryslân.

title: LIVE: Fryslân Kiest, mei de útslaggen fan Noardeast-Fryslân

maintext:
De útslaggejûn fan 'Fryslân Kiest' is by Omrop Fryslân fan 20.00 oere ôf op radio en fia boppesteande livestream op ynternet te folgjen en om 21.00 oere ek op telefyzje. By RTV NOF sil de útslaggejûn op alle kanalen om 20.00 oere úteinsette.
De presintaasje fan de útstjoering út de IIsherberch yn Dokkum wei is yn hannen fan Jan Dirk de Haan en Andries Bakker. Sy ûntfange gasten en skeakelje live mei ferslachjouwers René Koster (Omrop Fryslân) en Bouke Koning (RTV NOF) dy't in besite bringe oan de weryndielingsgemeenten. Dêrnjonken helpe de frijwilligers fan de streekomrop RTV NOF by de technyske realisaasje.


description: Yn de rige 'De Staat van Nederland' jout se yn it wyklikse diskusjeprogramma har fyzje op de situaasje yn ús lân.

title: LIVE: Jet van Nieuwkerk yn IepenUP Live

maintext: Woansdeitejûn is Jet van Nieuwkerk te gast yn IepenUP live. De dochter fan DWDD-presintator Matthijs van Nieuwkerk jout oan de hân fan fideofragminten har fyzje op de hjoeddeistige situaasje yn ús lân. Presintator Jacco de Boer sil it mei har hawwe oer iten, hypes by it itensieden en Orthorexia, de beneaming foar minsken dy't allinnich mar it aldersûnste iten hawwe wolle.


description: De Jouster wie yn de earste ronde te sterk foar Rowby-John Rodriguez út Eastenryk.

title: Danny Noppert troch by Players Championship Finals

maintext: De top-64 fan de PDC Players Championship Order of Merit docht mei oan it toernoai yn Minehead. It toernoai duorret oant en mei moandei 26 novimber en it prizejild is 460.000 Britske pûn. It is it lêste grutte toernoai foarôfgeand oan de wrâldkampioenskippen yn Alexandra Palace yn London (13 december oant 1 jannewaris).


description: Yn Ljouwert hold de plysje twa froulju oan. Dy iene koe de bensinerekken net betelje en wie ûnder ynfloed fan drugs. De oare hie te folle drank op.

title: Plysje hellet drank- en drugsriders fan dyk yn Ljouwert en Grou

maintext:
De frou is meinaam nei it plysjeburo. Dêr is in bloedproef by har ôfnaam. Foar de net betelle rekken is in regeling troffen.
Op de Voorstreek yn Ljouwert waard in 23-jierrige automobilist út Wâlterswâld oan de kant set. By it blazen die bliken dat de bestjoerder ûnder ynfloed wie fan alkohol. It rydbewiis is ynnaam en der is proses-ferbaal opmakke.
In 25-jierrige man út Grou is yn syn eigen doarp oanhâlden op de Tjallinga. De man foel op omdat er hiel stadich ried. Ut in earste test die bliken dat de man drugs brûkt hie. Op it plysjeburo is in bloedproef ôfnaam. Der is proses-ferbaal opmakke en de man krige in rydferbod foar 24 oeren oplein.


description: Op The List of Refugee Deaths stean 35.597 nammen fan flechtlingen dy't stoarn binne. Salah hie der ien fan wêze kinnen.

title: IepenUP Vlog: Salah by The List yn Ljouwert

maintext: "Het had weinig gescheeld of ik had er zelf op gestaan", fertelt Salah yn de vlog fan IepenUP. Wannear't Salah sjocht nei de grutte list mei nammen, komme der skokkende neitinkens by him nei boppe. It is in flashback nei de gefaarlike reis dy't hy mei syn famylje út Turkije wei makke.


description: Tegearre mei sjonger Frenk dos Santos fan Stifting Sterrenfabriek sil de groep op 7 desimber optrede yn de Kulturele Haadstêd fan Italië

title: Talantkoar BuitenGewoon fan Drachten: "Palermo, here we come!"

maintext:
Yn De Stijl nei Palermo
Krekt foar sânen streame de minsken binnen. Yn ien fan de gebouwen fan Talant yn Drachten wurdt woansdeijûn oefene foar it grutte optreden yn Italië. De sjongers binne klaait yn klean mei it tema De Stijl, bekend fan Drachten, dy't spesjaal foar it evenemint makke binne troch Ruth Hut. Dos Santos ropt de groep by inoar en dan wurde earst de stimmen opwaarme.
Enerzjy
De Sterrenfabriek en it Talantkoar hawwe in soad nocht oan it optreden. "De enerzjy dy't se oerdrage, dat is geweldich om te sjen", fertelt Hilde Koopmans fan soarchgroep Alliade. Faith van der Vlis is ien fan de dielnimmers fan it koar. Se koe it earst net leauwe dat se nei Palermo mochten. "Ik dacht dat het een Sinterklaasgrap was, of een kerstgrap. Ik geloofde het eerst helemaal niet. Maar toch doen we het allemaal maar weer", fertelt se.


description: Patyna hat jildproblemen by it tsjinstesintrum. Dêrom socht Patyna al langer nei in oplossing. Dat wurdt dus ferkeap.

title: Patyna ferkeapet tsjinstesintrum Heemstra State yn Oentsjerk

maintext:
Patyna hat jildproblemen by it tsjinstesintrum. Dat komt, sa skriuwt de organisaasje, troch maatregels fan it regear. Dêrom socht Patyna al langer nei in oplossing. Dat wurdt dus ferkeap. Dy set op 26 novimber útein.
De soarchorganisaasje bliuwt wol aktyf as thússoarch- en wmo-oanbieder yn de regio. Se dogge ek de soarch foar de kliïnten fan Noflik Wenje, in wenfoarsjenning foar âlderein mei demintsy. Der wurkje goed 130 minsken foar Patyna yn de Trynwâlden.


description: De toeristebelesting yn hotels moat net heimlik ferhege wurde mei ûndúdlike tariven en kosten, sa fynt de fraksje fan D66.

title: D66: "Pak heimlike tariven yn hotels Ljouwert oan"

maintext:
De fraksje fan D66 makket him soargen oer it gastfrije klimaat yn de gemeente Ljouwert. In part fan de hotels brûkt de toeristebelesting om ekstra en ûndúdlike tariven te berekkenjen oan de gasten. Sy freegje mear as ien euro foar ien persoan foar ien nacht.
Lanlike oanpak
Om te soargjen dat de besikers fan Ljouwert en fan oare gemeenten har thúsfiele, wol de fraksje dêrneist ek ta nei in lanlike oanpak.


description: Wat der dit jier allegearre loskaam is, moat bestean bliuwe, sa fynt de organisaasje, mar ek de Fryske polityk.

title: FIDEO: Noch ien kear weromsjen op LF2018

maintext: It slotfeest by de Oldehou yn Ljouwert wie in lyts feest mei stamppot en sûkerbôle. Der waard werom sjoen en der waard foarút sjoen. Want wat der dit jier allegearre loskaam is, moat bestean bliuwe, sa fynt de organisaasje, mar ek de Fryske polityk.


description: De gemeenteried fan Eaststellingwerf stimde yn septimber foar de bou fan in sinnepark njonken bungalowpark Molenbosch.

title: Rjochtsaak tsjin sinnepark by bungalowpark yn Aldeberkeap

maintext:
Ynsprekkers fregen doe noch oan de ried om ôf te sjen fan it park. Net allinnich eigenaren fan in rekreaasjewenning yn it Molenbosch binne tsjin de oanlis fan it sinnepark. Ek oare organisaasjes as It Fryske Gea, pleatslik belang, de feriening Bond Heemschut en de agraryske natuer- en mileuferiening Gagelvenne wiisden it plan yn maaie ôf. Guon partijen stappe no dus nei de rjochter. It is net dúdlik om hokker partijen oft it giet.
Beswieren
De partijen binne it net iens mei de ferliende omjouwingsfergunning. Lykas it kolleezje sil de bestjoersrjochter nei alle gedachten de beswieren allinnich toetse op planologyske grûnen. Oft de omjouwingsfergunning yn striid is mei it provinsjale belied, bygelyks. De rjochter moat him ek bûge oer de fraach of de lânskiplike wearden goed beskerme wurde en oft de gefolgen foar omwenners akseptabel binne.
As de rjochter de beswieren ôfwiist, dan is ûndernimmer Johan ter Schuur frij om syn plannen troch te setten. Hy hat in oanfraach rinnen foar in SDE-subsydzje. SDE stiet foar Stimulering Duurzame Energieproductie. In reaksje dêrop ferwachtet er nei de jierwikseling.
Nei alle gedachten wurdt ek begjin jannewaris pas bekend wannear't de saak by de rjochter behannele wurdt.


description: Der komt in 'ontledingsfeest' foar de 'pimelfontein'.

title: Pauperfontein slút ôf mei lêste spuitoptreden

maintext: Foar in soad is it in deasûnde, oaren sille der bliid mei wêze: der komt in ein oan de Pauperfontein. Nei in suksesfol jier, wêryn't binnen- en bûtenlân kennismakke mei it fenomeen "pimelfontein", komt der in lêste aksje foar de fontein.


description: De gemeente wol sicht krije op it ferlet oan wenningen. As basis tsjinnet in wenningferletûndersyk fan buro Companen.

title: Net benaud wêze foar de krimp, sizze ynwenners Súdwest-Fryslân

maintext:
Dêrút docht bliken dat de wenningprizen yn Warkum en Koudum yn trochsnee heger lizze as de rest fan de gemeente. En yn Starum is foaral ferlet fan mear hierhuzen foar starters, sa waard sein troch Stavers Belang.
Los fan de druk op de wenningmerk no, foarsjocht Companen in grut probleem oer tsien oant fyftjin jier wannear't de babyboomgeneraasje komt te ferstjerren.
Der komme dan in soad huzen frij dy't net goed oanslute by de wenwinsken fan dy tiid. Om dy by de tiid te krijen, is in soad jild nedich.
Opteld by de ynvestearringen om huzen enerzjysuniger te meitsjen, giet it om grutte bedraggen dêr't no noch net dúdlik fan is wa't dy betelje kin en wol.


description: Foaral de hjoeddeiske kolleezjepartijen CDA, VVD en FNP fine it net it momint om te besluten oer sa'n yngreven feroaring.

title: "Anders Formeren" fan 50PLUS in brêge te fier foar Provinsjale Steaten

maintext:
Dat kinne de leden fan de nije Provinsjale Steaten better dwaan nei de ferkiezings yn maart takom jier. Steatelid Jan Waterlander fan 50PLUS hie it inisjatyf naam ta oars formearjen. Waterlander wol ôf fan beslútfoarming op basis fan mearderheid, koälysje fersus opposysje-tinken en it gefoel by opposysjeleden dat harren miening der net echt ta docht.
Waterlander soe ek graach in sakekabinet sjen fan echte bestjoerders as deputearre en net politisy dy't no faaks automatysk deputearre wurde at harren partij yn it kolleezje komt. Uteinlik is de winst dat boargers wer fertrouwen yn de polityk krije moatte, neffens Waterlander.


description: Yn de nije wyk soargje bewenners sels foar it natuerbehear.

title: FIDEO: Hoefier binne se yn De Peinder Mieden?

maintext: Noch in pear moanne en dan kinne de earste bewenners yn de nije wenwyk De Peinder Mieden wenje. De ferwachting is dat yn febrewaris de earste huzen klear wêze sille. Oan de râne fan De Pein wurdt op dit stuit drok wurke. Mei-inoar sille yn it gebiet 38 wenningen boud wurde. Yn 2020 moatte alle huzen der stean, sa is it doel. It hûs fan de famylje Van Staveren sil nei alle gedachten as earste klear wêze. Sy komme oan it Peinder Kanaal te wenjen. De bewenners sille sels foar it grien- en natuerbehear fan de wyk soargje.


description: Smellingerlân biedt as iennige Fryske gemeente asylsikers ûnderdak fia de "bed-bad-broodregeling" en hâldt dêr takom jier mei op.

title: Smellingerlân wol gearwurkje mei Grins yn proef opfang asylsikers

maintext:
Guon gemeenten biede dy opfang oan om foar te kommen dat de asylsikers yn de yllegaliteit as op strjitte bedarje. Der is no ôfpraat dat yn fiif gemeenten in proef komt mei opfang dy't diels troch it Ryk betelle wurdt. Grins is ien fan dy gemeenten. Oare gemeenten moatte de opfang stadichoan ôfbouwe. Yn Fryslân fangt allinnich Smellingerlân asylsikers op dizze wize op.
It giet op dit momint om tsien minsken. Yn septimber hie de gemeente al it beslút naam dat se mei yngong fan 1 july takom jier ophâldt mei de opfang. De gemeente Smellingerlân docht net mei oan de lanlike proef, mar wol kontakt sykje mei Grins om te sjen at der mooglikheden binne om gear te wurkjen. Hoe't dy gearwurking der út komt te sjen, is noch net dúdlik.


description: 2018, it jier fan kulturele haadstêd LF2018, rint nei de ein. Live fan it slotfeest ôf stjoert Omrop Fryslân fan 17.30 oere ôf it programma 'Finster op 201

title: Omrop TIP: Finster op 2019

maintext:
Legacy
Mei de ferskate gasten wurdt weromsjoen op it jier fan LF2018 en de legacy fan it Kulturele Haadstêdjier. Lykas mei Marten Winters oer syn projekt '8ste Dag' en mei komponist en muzikant Sytze Pruiksma oer 'Conference of the Birds'.
Ekonomyske impact
Der wurdt ek praten oer de ekonomyske impact fan it kulturele jier en oer alle besikers. Sa fertelt Femke Haijtema fan it Fries Museum oer trije suksesfolle tentoanstellingen. Mei Hooman Nassimi giet it petear oer 'New Faces' en it belûken fan in brede groep minsken by de aktiviteiten fan LF2018. En fansels is der ek muzyk: fan Beppe Costa (fan ûnder oare 'Wereldburgers van de Voorstreek') en Lucette van der Berg (fan ûnder oare it iepeningswykein, 'Jiddish Waves' en 'Explore the North').
Finster op 2019: snein 25 novimber, fan 17.30 oere ôf live op tv en online.


description: De 27-jierrige darter ferlear yn de heale finale mei 11-3 fan Daryl Gurney, de nûmer fiif fan de wrâld.

title: Danny Noppert net nei finale fan Players Championship Finals

maintext:
It begjin wie foar de tsjinstanner fan de Jouster. Gurney kaam al gau op in 4-1 foarsprong by de earste ûnderbrekking. Ek nei it skoft bleau de Noard-Ier sterk. Hy makke 6-1 en dêrmei like it foar Noppert dreech te wurden.
De Fries kaam mei twa goeie legs werom oant 6-3, wêrnei't Gurney op 7-3 kaam. Dêrnei wie de wedstriid foar Noppert oer. Gurney hie fierder gjin muoite mear mei de 27-jierrige Jouster en wûn úteinlik rom mei 11-3.
De heale finale is wol de bêste prestaasje fan Noppert oant no ta op in telefyzjetoernoai fan de PDC. Earder op snein wûn de Jouster noch fan Stephen Bunting.
Top fyftich
Troch syn plak yn de heale finale is Noppert yn syn earste jier yntusken opklommen oant de top fyftich fan de PDC. De wrâldranglist giet oer in perioade fan twa jier.


description: Op it Sudersportpark koe Snits VV Dovo net de baas. Op de ranglist is de ploech út Veenendaal Snits dêrtroch foarby.

title: ONS Snits ferliest belangrike wedstriid fan direkte tsjinstanner út Veenendaal


description: De frou wie al fiif kear yn seis jier betrape op winkelstellerij, mar se hoecht net de sel yn.

title: Stellerij troch panykoanfallen: selstraf ûnder betingst foar frou út Snits

maintext:
De fertochte sei by de rjochtsaak dat it bart trochdat se panykoanfallen krijt, en dat se der dan út moat. Normaal docht har man de boadskippen, mar dy wie dy deis net thús. Hy hie har warskôge; as se wer wat stelle soe, hoegde se net mear thús te kommen. En dat soe neffens de frou hielendal jilde as se nei de finzenis moatte soe.
De rjochter hâlde foar de allerlêste kear rekken mei de psychyske problemen fan de fertochte. Har proeftiid waard wol mei in jier ferlinge. As it wer bart, moat de frou fiif wiken de sel yn.


description: Boskwachter Roel Vriesema krige yn in wike tiid 3 klachten. Losrinnende hûnen wiene yn alle gefallen de oanlieding fan de melding.

title: Soad meldingen fan oerlêst yn bosk Oranjewâld

maintext: In mountainbiker dy't lêst hie fan in losrinnende hûn gong in petear oan mei de eigener fan it bist. De diskusje rûn heech op, wêrnei't de mountainbiker it baaske in klap ferkocht. It slachtoffer tsjinne dêrnei in klacht yn oer agressive mountainbikers. In oare klacht wie fan in frou, dy't biten waard by it hurdrinnen troch in losrinnende hûn.


description: Jong PEC Zwolle wint mei 5-3 yn it Cambuurstadion. By it skoft wie it al 0-3 foar de besikers.

title: Jong SC Cambuur thús ûnderút yn doelpuntespektakel

maintext:
By it skoft like it al in kânsleas ferhaal te wêzen foar de Ljouwerters. Steff Kaptein, Rogier Benschop en Destan Bajselmani soargen foar 0-3.
Yn de twadde helte skoarden de Ljouwerters ek trije kear. Tyrone Conraad (2) en Karim Rossi makken de goals. Mar Zwolle skoarde ek noch twa kear: earst Kaptein wer en letter Maxim van der Meer ek noch.
Cambuur bliuwt op it njoggende en foarlêste plak stean. De Ljouwerters ha sân punten út likefolle wedstriden.


description: In Westereender moat him ferplicht behannelje litte om better om te gean mei syn agresje. De man stuts in oare man en mishannele syn buorfrou.

title: Westereender moat him behannelje litte foar syn agresje

maintext: De Westereender stuts ûnder oare in man yn syn earm en mishannele in buorfrou, dy't rûzje hie mei syn freondinne. Hy is faker feroardiele foar geweldsdelikten en hie in kannabisferslaving. Hy sil no 2 jier lang behannele wurde yn de forinsysk Psychiatryske Klinyk yn Assen. Dêrnei wurdt hy pleatst yn in ynstelling foar begelaat wenjen. De man dy't troch de Westereender stutsen waard, krige 3500 euro smertejild en 2800 euro foar oare kosten tawiisd.


description: It liket in lúkse, by de gemeente Hearrenfean kinne se kieze út twa Van der Valkhotels. Der is al lang oer praat en de gemeenteried sil yn jannewaris in be

title: Gemeenteried Hearrenfean te set oer Van der Valkhotels

maintext: De gemeenteried fan Hearrenfean sil yn jannewaris te set oer de twa inisjativen foar in Van der Valkhotel yn it plak. Der binne twa plannen binnenkaam, ien foar in hotel oan de Oranje Nassauleane, oan râne fan de wenwyk Skoatterwâld en ien by it Abe Lenstrastadion.


description: In mearderheid fan de Twadde Keamer stipet de moasje dêroer, dy't tongersdeitejûn behannele waard.

title: 'Takom jier beslút oer bredere slûs by Koarnwertersân'

maintext: Njonken it meitsjen fan in realisaasjebeslút yn 2019, ropt de moasje ferantwurdlik minister Van Nieuwenhuizen op om mei de regio's aktyf te sykjen nei in part fan de finansiering dy't nedich is. De moasje waard yntsjinne troch de partijen ChristenUnie, CDA, D66, VVD, SP, PvdA en SGP.


description: Op syn minst 60 prosint fan de húshâldens moast meidwaan, de teller stiet yntusken op 74 prosint.

title: Genôch oanmeldingen foar oanlis glêsfezel yn bûtengebiet Opsterlân

maintext: De oanlis fan glêsfezel yn it bûtengebiet fan Opsterlân kin los, meldt Kabelnoord. By it bedriuw hawwe har yntusken mear húshâldens meld as nedich wie om los te gean mei de oanlis. De ûndergrins lei op 60 prosint, mar yntusken hat 74 prosint fan de húshâldens oanjûn glêsfezel te wollen.


description: Der meie gjin grutskalige sinneparken yn it Fryske bûtengebiet komme, fynt it CDA yn provinsjale steaten

title: CDA wol gjin grutskalige sinneparken yn it bûtengebiet

maintext:
Deputearre Schrier hat ferline wike ek by Omrop Fryslân sein dat der grutte sinneparken op it Fryske lân by komme moatte om de taakstelling fan 475 megawatt yn 2020 te heljen. Op dit stuit liket dat in utopy, want der is oant no ta noch mar 135 megawatt realisearre.
It CDA stelt dat it altyd it útgongspunt west hat dat sinnepanielen komme moatte op dakken, by bedriuweterreinen, parkearterreinen en by diken del.
Yn 2015 hawwe provinsjale steaten de notysje "Romte foar Sinne" fêststeld en keazen foar 5% fan it totale fermogen oan sinne-enerzjy op sinnefjilden en 95% op dakken. Dat útgongspunt kinne deputearre steaten net samar loslitte, aldus steatelid Maaike Prins fan it CDA woansdei by de gearkomste fan provinsjale steaten. Mooglike oanpassings yn it belied moatte troch de steateleden besletten wurde, aldus frou Prins.


description: Letter kiest in faksjuery de trije nominearren. De winners wurde bekend op it Sportgala, dat op 19 desimber holden wurdt.

title: Friezen op shortlist foar Sporter fan it Jier

maintext:
Manlju
Shorttracker Sjinkie Knegt, langebaanreedrider Sven Kramer en turner Epke Zonderland steane op de list foar Sportman fan it Jier. Knegt wûn olympysk sulver en brûns op it WK. Ek pakte de shorttracker út Bantegea fiif Europeeske titels. Kramer wûn goud op de olympyske 5.000 meter en pakte brûs op de ploege-efterfolging. Epke Zonderland pakte syn tredde wrâldtitel op de rekstôk.
Froulju
By de froulju meitsje langebaanreedrider Ireen Wüst en shorttracker Suzanne Schulting kâns op de award. Wüst wûn olympysk goud op de 1.500 meter en sulver op it WK allround. Schulting pakte de earste Nederlânske gouden olympyske medalje ea by it shorttracken. Dêrnjonken pakte se ek olympysk brûns by de ploege-efterfolging, WK-sulver op dyselde dissipline en yndividueel sulver en brûns op it EK.
Ploegen
By de ploegen steane de shorttracksters en de langebaanreedrydsters fan de ploege-efterfolging op de shortlist. By de shorttrackploech sitte ûnder oare de Friezinnen Schulting en Rianne de Vries. Sy wûnen olympysk brûns en sulver op it WK. De frouljusploech by it langebaanreedriden bestie út Wüst, Antoinette de Jong en Marrit Leenstra. Sy wûnen sulver op de Olympyske Spelen.
Coach
By Coach fan it Jier steane ûnder oare Daniel Knibbeler en Jeroen Otter op de list. Knibbeler is de coach fan Epke Zonderland en dy waard dus wrâldkampioen op de rekstôk. Otter is de bûnscoach fan de shorttrackers, dy't mei Schulting dit jier ûnder oare olympysk goud wûnen.
Paralympiër
It Nederlânske dressuerteam stiet op de list foar Paralympiër fan it Jier. Yn dy ploech sit ûnder oare Rixt van der Horst, fan Grou. De ploech wûn dit jier foar it earst de lannewedstriid op it WK.
Faksjuery
Ut alle listen kiest in faksjuery trije nammen, dy't kâns hâlde op de priis. Dy trije nammen wurde 2 desimber bekendmakke.


description: Yn de ien-nei-lêste Formula 2-race fan it seizoen is de Fries as fjirde einige. Hy starte as twadde.

title: Nyck de Vries grypt njonken it poadium yn Feriene Arabyske Emiraten

maintext:
De pitsstop fan De Vries koste him it earste plak. Hy ferlear te folle tiid en kaam dêrtroch op de twadde posysje telâne. Yn it ferfolch fan de race koe De Vries dy posysje net behâlde: hy sakke noch twa plakjes en einige úteinlik as fjirde.
Snein is de lêste race fan it seizoen, op itselde sirkwy. Yn it klassemint stiet De Vries op it fjirde plak. Hy hat alve punten efterstân op de nûmer trije. Snein binne der noch maksimaal santjin punten te fertsjinjen.


description: Kollumnist Eelke Lok wurdt ynspirearre troch in optreden fan de Ierske band The Killkennys, en komt úteinlik út by it amtsgebed fan Achtkarspelen.

title: Kollum: "Gesellich"

maintext:
Yn de seal in optreden fan in Ierske muzykgroep: The Kilkennys. Al in jier as seis komme se yn Snits, want dêr stiet in Irish Pub. Fjouwer man spylje fleurige, romantyske en tryste muzyk. Prachtich. It folk stiet oan de ein trije nûmers lang klappend, sjongend en dûnsjend oerein. Nei de tiid noch in hossebosje yn de hal. En je kinne the Kilkennys dêr ek noch efkes op it skouder slaan. Wat hawwe je dan in moaie sneintemiddei.
Myn tinzen sakje efkes nei Ljouwert. Dêr wurdt op itselde stuit ôfskied naam fan it kulturele jier. Ja, kulturele jierren duorje no ienris wat koarter as gewoane jierren. Se namen ôfskied fan wat de Fryske mienskip Europa biede koe oan kulturele ynhâld. En jeuzelen oer hoe't it no fierder moat mei de Fryske kultuer, krekt as moatte wy tenei allegearre nije saken dwaan. Ach, Freark Smink treed sneontejûn op yn Bûtenpost mei Sânman en Sikke. En Jan Arendz en Joke Tjalsma spylje yn maart alwer dat it simmer is, it stik is skreaun troch Bouke Oldenhof en Jos Thie hat de regy. Alles wer hiel gewoan, âlde lju yn nije jaskes.
Mar sa lang as wy op in sneintemiddei 23 euro betelje mei syn 600-en en dan in gesellige en kulturele middei hawwe mei Kilkennys, is der neat oan de hân en hoege de oerheden har inkeld mar drok te meitsjen oer it ferankerjen fan de besteande kultuer mei wat romte foar in snufke nije saken. Ornaris betinke de kreätive lju yn Fryslân dy sels wol. No ja, dat hat Roel Oostra juster al útlein.
Eeh, Kilkenny's. Ik sjoch om my hinne. Deun by my sit in CDA-wethâlder út in oare gemeente. Sterker, der sitte allegearre ferskate leauwers yn de seal en dy klappe like hurd mei yn de lieten wêryn't de wisky hast fan de ynstruminten ôfdript. Ik gniis wat yn my sels. Kin no begripe dat de CDA-ers yn Súdwest-Fryslân sneins fergees parkearjen hânhavenje wolle. In sjoernalist hie der by set dat soks foar tsjerkefolk wie, mar it bliek no ek dat it om teäter giet.
It wiene parkeardiskusjes om ek troch de wike wat mear fergees parkearjen yn te fieren yn gruttere plakken. Nedich, omdat wy as folk no ienris net sa gol eurootsjes yn in pealtsje stekke. Dêr wurde wy hieltyd hurder yn.
Sawiesa, wy sitte yn in oare tiid. Sneins en tsjerke seit ús ek al net sa folle mear. It amtsgebed waard de gemeenteried fan Achtkarspelen ek al útsmiten. Om't, sa't letterlik de VVD en FNP seine, der hieltyd minder kristlike riedsleden binne dy't efter it gebed steane. Unbegryplik, dat seine se op deselde dei dat it CDA wer wûn yn Noardeast Fryslân. VVD en FNP hiene der noch in frjemde utering by: It gebed soe net passe by in ried dy't him ynsette moat foar álle burgers, wat foar leauwen dy ek hawwe.
ChristenUnie-minsken hawwe in leauwen. Dy stimden yn Achtkarspelen net mei om tenei dan mar in momint fan besinning te nimmen. Dat is der ek altyd as fuotballers in goal meitsje. Dan sakje se efkes op de knibbels en dan hannen en eagen nei boppe. Sa fan ik haw 't net allinne dien. Dat fynt de ChristenUnie yn Achtkarspelen neat.
Se wolle dat de kristlike gemeenteriedsleden yn in apart keammerke krekt foar de riedsgearkomste efkes net troch de knibbels mar wol yn gebed gean. Prima, alles mei. Mar dan mei ik sizze dat it net helpt as je it beslút nimme moatte as Achtkarspelen no al as net fierder moat mei Tytsjerksteradiel, want dêr wurde je echt net by holpen.
Ik wie suver wat fan de wize. Fan de Kilkenny's fuortdreamd nei it amtsgebed yn Achtkarspelen. Hoe komme je der op. Gau wer konsintrearje. Och heden, se spylje en sjonge "het kleine café" fan Vader Abraham op syn Iersk. Meisjonge. "Allen gelijk en tevree". Gesellich."


description: Fierder: SC Hearrenfean, Nyck de Vries, in hiel soad reedriden en de nije Wedstriid fan de Wike.

title: Sportoersjoch: Epke en Danny Noppert suksesfol en in moaie goal fan Berwout Beimers

maintext:
SC Hearrenfean ferlear mei 3-0 op besite by koprinner PSV. Is dat teloarstellend, of moat Hearrenfean fral bliid wêze dat de nederlaach net dikker wie? Trainer Jan Olde Riekerink wie noch aardich posityf, mar de druk wurdt stadichoan wol heger. Takom wykein spilet Hearrenfean thús tsjin Fortuna Sittard. Dêryn moat de ploech fan Olde Riekerink wer ris punten pakke.
Epke bliuwt winnen
Epke Zonderland bliuwt it wol goed dwaan. Noch mar in pear wiken lyn pakte hy syn tredde wrâldtitel op de rekstôk, no wie er ek de sterkste op de wrâldbeker yn Cottbus. Oan dy wedstriid die Epke dêr nea oan mei. Wêrom no wol? Dat leit Roelof de Vries út.
It Formule 2-seizoen sit derop. Dit wykein wiene yn Abû Dabi de lêste twa races .Autokoereur Nyck de Vries út Twellingea is as fjirde einige yn it einklassemint, wylst er oan it begjin fan it seizoen sei dat er foar de titel gean woe. En dy superlisinsje dy't er ha wol, sit dat deryn?
Darter Danny Noppert hat in prima wykein efter de rêch. Op de Players Championship Finals yn Minehead helle de Jouster de heale finale. It is foar it earst dat Noppert sa fier kaam op in telefyzjetoernoai fan de PDC. En moandeitejûn is de lotting fan it WK, dêr't Noppert as earste Fries ea oan meidocht.
Ride yn fjouwer stêden
En it wurdt kâlder, dus oeral op de wrâld waard wer reedriden. De maratonreedriders riden fjouwer dagen efter inoar yn fjouwer ferskillende stêden om de Trachitol Trophy. De Friezen dienen mei om de prizen, mar de einoerwinning siet der net yn. De langebaanriders wiene yn it Japanske Tomakomai en dêr riden se op in bûtenbaan. Dy omstannichheden ha altyd in grutte ynfloed.
Harkemase Boys wûn yn de tredde difyzje op besite by De Dijk yn Amsterdam. It waard 1-4 foar de Harkiten. Hurdegarypster Berwout Beimers soarge foar ien fan de hichtepunten fan de wedstriid.
En nije Wedstriid fan de Wike wurdt de fuotbalwedstriid fan Bûtenpost, dy't op besite sille by SC Genemuiden. Dy wedstriid yn de sneonshaadklasse is benammen spesjaal foar Bûtenpost-trainer René van der Weij, want hy is takom seizoen de trainer fan Genemuiden.


description: In dei lang direkteur wêze fan it Rijksmuseum, wat leare je dêr no fan? En kin it helpe by it runnen fan in eigen museum? Ter Avest fertelt.

title: FIDEO: Wat hat Ter Avest leard fan syn dei by it Ryksmuseum?

maintext: Is direkteur Taco Dibbits fan it Ryksmuseum yn Amsterdam ôfrûne freed wat wizer wurden nei't er in dei de baas wie fan museum it Hannemahûs yn Harns? En koe direkteur Hugo ter Avest fan It Hannemahûs de druk en de drokte fan it Ryksmuseum oan? Beide direkteuren wikselen in dei fan funksje om te sjen as se wat faninoar leare kinne. Direkteur Hugo ter Avest fan it Hannemahûs yn Harns fertelt yn Fryslân Hjoed wat er fan it aventoer fûn.


description: Yn dizze podcast giet it oer de foarsizzingen foar de winter.

title: Omrop TIP: PietCast #15 -20 yn de media, de tocht, de winter en boaiemdelgong

maintext:
Yn de foarige PietCast sei Piet dat it wol -20 wurde koe dizze winter. Wim Brons, nea út op ûnnedige opskuor, relativearret soks en sette dat net yn de kop fan it berjocht as clickbait. In wike letter werhelle Piet syn -20 útspraak yn oare media en wienen de koppen yn sûkelarjeletters net fan de loft. Wim nimt yn dizze ôflevering mei Piet troch hoe't soks wurket en oft hy wit dat sa'n -20 útspraak derút pikt wurde sil.
Fierder mear oer de kommende winter, de eksakte datum fan de Alvestêdetocht en we hawwe it oer de boaiemdelgong. Yn in goede en ûntspannen sfear fansels, want we hawwe de tiid: in lytse 20 minuten eftergrûnen-by-it-waar-praat. Stay tuned!


description: It is dizze dei eksakt in jier ferlyn dat ús kollega Dirk Baron ferstoar. Hy wie noch mar 37 jier. Dirk hie Alzheimer.

title: Frou fan in jier lyn ferstoarne Dirk Baron begjint webside as earbetoan

maintext:
Yn Dirk ferlearen wy as Omroppers in hiele noflike kollega. En in echte professional, want nettsjinsteande syn sykte koe er hjir noch wurkje oant in healjier foar syn ferstjerren.
De Omrop wol syn famylje en freonen in soad krêft tawinskje, net inkeld dizze dei, mar ek foar al dy oare dagen dat sy sûnder Dirk fierder moatte.


description: De ald-direkteur fan De Lawei (96) sei dat by de útrikking fan de priis dy't nei him neamd is.

title: Roel Oostra: "Kulturele Haadstêd hie wol wat Frysker mocht"

maintext:
Inkeld mienskip, fierders neat
Oostra hat net alle foarstellingen fan Kulturele Haadstêd LF2018 persoanlik sjoen, mar it wol folge. "Der binne in protte moaie dingen gebeurd. Mar wêr't ik my oer ferbaas, is dat der offisjeel mar ien Frysk wurd brûkt wurdt. Dat is mienskip. Fierders is der noait mear in Frysk wurd fallen. Wol by Under de Toer fansels, mar net by it grutte wurk. Niks Frysk"
Passepartout foar it libben foar De Lawei
Oostra is no 96 jier. It gie nei omstannichheden goed mei him. "Myn rinnen is net sa bêst mear, mar foar de rest is alles noch okee." Hy wie fernuvere doe't er hearde dat der in priis nei him neamd wurde soe. "Achterôf fyn ik wol leuk." De Drachtster mei dan in respektabele âldens hawwe, mar hy komt noch wol in protte yn it teäter.
"Ik wenje flak achter De Lawei. Doe't ik dêr ôfskied naam, krige ik de fraach wat ik hawwe woe. Ik sei: "Doch mar in passepartout foar it libben." Dus ik kin der sa faak hinne gean as ik wol." Oostra seit dat er alles wol moai fynt, behalve modern ballet. "Dat fyn ik gymnastykoefeningen."


description: It fûns stekt 17 miljoen euro yn seis grutskalige projekten foar duorsumens, natuer, toerisme, lânbou en enerzjy.

title: Waadfûns ynvestearret miljoenen yn Waadgebiet

maintext:
It Waadfûns stipet dêrneist it projekt 'Verbinding rond de Súd Ie' mei 4,9 miljoen euro om de regionale ekonomy en leefberens te fersterkjen. Yn de tredde en lêste faze wurdt de farferbining tusken Dokkum en de Lauwersmar ôfrûne mei nije brêgen, werstel fan kultuerhistoryske eleminten en fiskpassaazjes. Alles byinoar ynvestearret it Waadfûns 9,8 miljoen euro yn it projekt.
Besikerssintrum Skiermûntseach
It tredde projekt dat plakfynt yn Fryslân is de bou fan besikerssintrum Skiermûntseach. It sintrum sil 3 miljoen euro kostje, wêrfan't it Waadfûns 1,25 miljoen euro bekostiget. Op it eilân kinne Natuurmonumenten, Nationaal Park Schiermonnikoog en de VVV úteinsette mei de realisaasje fan in nij besikerssintrum.
Yn it enerzjyneutrale gebou komme wikseljende eksposysje oer ûnder oare it Nationaal Park en Werelderfgoed Waddenzee. Toeristen en de saaklike merk kinne der terjochte foar útstapkes op it eilân.


description: De gersmatte op de dyk by Easterbierrum krige by wize fan test in bats wetter oer him hinne. Mei in stoarmsimulator is test hoefolle oft de dyk hawwe kin.

title: FIDEO: Sabeare stoarm by Easterbierrum

maintext: De gersmatte op de Waadseedyk by Easterbierrum is tiisdei test mei in stoarmsimulator. Hoefolle kinne de diken hawwe by swierdere stoarmen en ferheging fan de seespegel troch klimaatferoarings? Sjoch yn de fideo hjirûnder hoe mâl oft it gean kin.


description: De einoerwinning gie nei Irene Schouten. Dy wûn snein yn Grins en hie de foarige trije races ek al wûn.

title: Kamminga en Groenewoud op einpoadium Trachitol Trophy

maintext:
Ferlike mei de foarige dagen wie it in wedstriid mei in heech tempo en in protte oanfallen. De ien nei de oar koe it timpo net byhâlde. Healwei de wedstriid bruts in kopgroep los, mei dêryn alle toppers, lykas Carien Kleibeuker, Manon Kamminga en Marijke Groenewoud.
Yn de spannende slotfaze hie Loes Adegeest op in bepaald momint in heal rûntsje foarsprong. Sy koe doe even hoopje op de oerwinning, mar yn de lêste 100 meter helle Irene Schouten Marijke Groenewoud, Manon Kamminga en Adegeest allegearre yn. Groenewoud waard yn de slotrace twadde en Kamminga tredde.
Schouten soeverein
Schouten hat dêrmei alle fjouwer races om de Trachitol Trophy wûn. Ek yn Breda, Utrecht en Hoorn wie se de bêste. Se hie snein oan in plak by de bêste seis genôch oan de einoerwinning.


description: It giet om in proef. Arriva wol sa de drokte mear spriede en de reizgers kinne dan ek faker sitte.

title: Arriva spriedt drokte: alle sân minuten rydt in bus nei NHL Stenden Hogeschool

maintext:
Foaral yn de spitsoeren is it wichtich om mear bussen yn te setten. De ekstra bussen ride fan 8.00 oere ôf oant 18.00 oere.
Neffens wurdfierder fan Arriva Tineke Witteveen is it foar de reizgers needsaak om mear bussen yn te setten. "Faak binne de bussen sa fol dat de studinten net iens mear yn de bus passe. It is dan 'duw- en trekwerk'."
Studinten sille neffens Witteveen net fuort ferskil fernimme mar dat sil stadichoan komme. "De earste pear dagen is echt in bytsje opstarte. Fandêr dat de proef ek twa wiken duorret. We hoopje dat se oan de ein fan dizze wiken wol deeglik ferskil merke."
Op 7 desimber rint de proef ôf. Dan sil Arriva sjen oft it resultaat hân hat en oft se dit trochsette sille.


description: De Ljouwerters ferlearen de noardlike derby mei dúdlike sifers: 60-97.

title: Aris hat thús neat yn te bringen yn derby tsjin Donar

maintext:
Donar hie nei it earste kwart al in foarsprong fan tsien punten: 23-13. Yn alle kwarten dêrnei bouden de Grinzers dy foarsprong in bytsje út. Sa wie it by it skoft 47-30 en nei trije kwarten 74-44.
Ut alle statistiken wurdt it ferskil dúdlik. Rebounds: 38-26 yn it foardiel fan Donar, assists: 22-12 foar Donar. En de wikselspilers soargen by de Grinzers foar 35 punten, wylst de Aris-spilers dy't op de bank begûnen acht punten makken.
Aris bliuwt sechsde
De Grinzers steane twadde yn de Dutch Basketball League en ha nei njoggen wedstriden noch mar ien kear ferlern. Aris bliuwt op it sechsde plak stean mei fjouwer oerwinningen út tsien wedstriden. De kompetysje bestiet út tsien ploegen.
Takom sneon spilet Aris yn Amsterdam tsjin Apollo. Dy ploech hat noch mar ien kear wûn dit seizoen.


description: It jier fan Kulturele Haadstêd is hast foarby, dêrom sjogge wy no werom op wat der allegearre bard is.

title: FIDEO: Weromsjen op LF2018

maintext: Jierren is der nei ta libbe: it kulturele haadstêdjier. En no sit it der hast alwer op. Dizze wike is offisjeel de lêste wike fan LF2018, ek al duorret it jier 2018 langer. Mei trije wiken Re-opening besiket de organisaasje op in orizjinele wize in ein te breidzjen oan in lang mar tige slagge jier. Wêr't it begûn mei de nedige skepsis, is LF2018 úteinlik útgroeid ta in sukses. Ferslachjouwers Karen Bies en Wendy Kennedy hawwe it hele proses folge, fan de tarieding, oant de útfiering (alle útfieringen). Sy sjogge tegearre mei Kirsten van Santen fan de Leeuwarder Courant, yn Fryslân Hjoed werom op in bysûnder jier.


description: Der is net in soad bekend oer de iere-skiednis fan Boalsert. De hoop is dat nije opgravingen dat feroarje kin.

title: Kin it riedsel fan Boalsert ûntsifere wurde?

maintext:
Der is neat mear fan te sjen, mar ea hat der op it plak efter it stedhûs ien fan de trije terpen stien. It wie nei alle gedachten in hannelsterp. Laach foar laach wurdt no besocht om de geheimen fan dizze terp nei boppe te krijen. It ûndersyk wurdt dien troch archeologysk buro RAAP, en moat sa'n seis wiken duorje.
De hoop is dat der saken út de midsiuwen oantroffen wurde. Bygelyks potten of krûken, mar ek wetter- as bearputten binne nijsgjirrich foar de archeologen.


description: Zonderland einige op it tredde plak yn it Dútske Cottbus mei 14,266 punten.

title: Epke Zonderland nei rekstôkfinale wrâldbekerwedstriid

maintext: Turners Epke Zonderland en Bart Deurloo hawwe har by de wrâldbekerwedstriid yn it Dútske Cottbus pleatst foar de finale fan de rekstôk. Mei respektyflik 14,266 en 14,133 punten, einigen regearjend wrâldkampioen Zonderland en Deurloo op it tredde en fjirde plak by de kwalifikaasjes.


description: "Alderen komme de doar net mear út, famylje en kunde is faak ferstoarn, bern wenje fier fuort of ha it dreech mei de mantelsoarch."

title: Kollum: "Spiker en sloophammer"

maintext:
It stimmen yn Spiker wie altyd in hiele opstiging. Rjochts fan de yntree yn de gong wie nammentlik al sûnt dei ien it hingplak fan de bewenners. In bank, in pear stuollen en in tafel om de gettoblaster op te setten. Ut dy strategyske posysje wei koene se moai de geande en kommende man yn 'e gaten hâlde. En oansprekke, fansels. Fier foar it ûntstean fan it ynternet hie it begryp 'sosjale media' dêr by de yngong fan Spiker al stal krigen. No fûn de ynteraksje mei de bewenners net allinne mar mei de stimmerij plak. Mei besite oan famylje yn it tehûs wie dat lyksa it gefal. Dat barde deistich, want sa'n bytsje it hiele doarp hat wol famylje of kunde yn Spiker te wenjen hân.
Hoewol't it tehûs oan de râne fan it doarp lei, wie it tagelyk ek it sintrum dêrfan. It hert fan de mienskip. Ien dat stadich sloech, mar wis en oanhâldend. Yn Spiker is libbe en lake, binne minsken weirekke en gâns triennen litten. Dat is no allegear foarby. Mei 1 desimber moat ek de lêste bewenner derút wêze. Soks is mei it gefolch fan it kabinetsbelied om âlderein langer selsstannich thús wenje te litten, yn stee fan yn in djoer fersoargingstehûs. Dat moat de kosten drukke en it hat derfan dat dat slagget. De Nederlandse Zorgautoriteit brocht dy resultaten in pear moanne lyn nei bûten. Mei dy betingst dat de Zorgautoriteit net sizze koe oft de delgong fan de soarchkosten struktureel is of net.
Dat is ek noch mar de fraach. Want it gemeentlik soarchoanbod is net optimaal. Sadwaande krije âlderen lang net altyd de soarch dy't se nedich ha. Hieltyd mear fan harren komme nei ûngemakken yn 'e hûs by de earste help telâne. Sikehuzen sjogge de sealen fol lizzen mei minsken dy't net werom nei hûs kinne, omdat se net ien ha dy't foar harren soarget. It ûntbrekken fan in sosjaal netwurk is wat dat oangiet funest. Minsken feriensumje. Iensumens is ien fan de grutste problemen fan ús maatskippij. Alderen komme de doar net mear út, famylje en kunde is faak ferstoarn, bern wenje fier fuort of ha it dreech mei de mantelsoarch. Tel dêr it tekoart oan soarchpersoniel noch ris by op en de betingst oer de strukturelens fan legere soarchkosten is ferklearre.
Miskien, sa ornearren wy doe't wy ôfrûne woansdei foar it lêst de smûk ferljochte Spiker útrûnen, komt de regearing oer in pear jier werom op syn belied. Dat dan bliken docht dat it fersoargingstehûs dochs goedkeaper, praktysker en sosjaal folle better is. In útkomst foar elkenien, mar by dy tiid is Spiker al sneuvele ûnder de sloophammer."


description: De nije gemeenteried sil út acht ferskate partijen bestean. Allinnich de Waddenpartij helle net genôch stimmen foar in sit.

title: CDA grutste partij Noardeast-Fryslân, foar FNP en S!N

maintext:
Al nei it tellen fan de earste pear stimlokalen kaam in byld nei foaren dat it CDA en de FNP om de ultime winst stride soene. It bleau oant de ein spannend, mar úteinlik luts dochs it CDA oan de langste ein.
De striid tusken it CDA en de FNP bleau lang spannend. Earder op de jûn wie Lieuwe Sytsma fan it CDA dan ek noch wol wat senuweftich. "Ik haw it swit yn de hannen." Sytsma wurket op dit stuit noch yn it ûnderwiis, en tinkt dat er in drokke tiid temjitte giet. "Ik sjoch it programma fan de kommende wiken, dit wurdt sneins wurkje, dat kin net oars. Mar je moatte bliid mei wêze mei dit resultaat."


description: De middenstân yn Easterwâlde is ek op de komst fan sa'n grut winkelsintrum tsjin.

title: D66-proefballon foar Factory Outlet Center yn Easterwâlde ôfsketten

maintext:
Bedriging foar middenstân
De gemeente Eaststellingwerf hie yn maart noch in brief nei de gemeente Assen stjoerd om te warskôgjen foar de komst fan in Factory Outlet Center nei Drinte. It soe in bedriging wêze foar de oare middenstân yn regio. Dan is it nuver dat jo no besykje it ôfwiisde projekt út Drinte oer te nimmen, fine wethâlder Bos, Ooststellingwerfs Belang en de PvdA.
It Factory Outlet Center soe fyftjijn hektare grut wurde en soks kin eins inkeld mar yn it bûtengebiet dat beskerme wurde moat, fine wethâlder Bos en GrienLinks. Foar festiging yn it bûtengebiet is de provinsje nedich en dy soe eins allinnich mar in outlet-park by Ljouwert hawwe wolle. De middenstânsorganisaasjes yn Eaststellingwerf binne ek op in Factory Outlet Center tsjin.


description: Neffens saakkundigen kinne de man syn dieden him net oanrekkene wurde. Hy hat in psychyske fersteuring.

title: Oerfaller fan tabakssaak krijt gjin straf

maintext:
De man bedrige de 79-jierrige eigner fan de saak yn de Vijzelstrjitte mei in foarwerp dat op in stroomstjitwapen like. Hy naaide út mei in pear doaskes sigaren, mar waard letter oanhâlden yn it Rengerspark.
De oerfal bleau de eigner net yn 'e kâlde klean hingjen en hy sleat syn winkel fuortendaliks. Dat wie er al fan doel, mar hy hie noch twa wiken iepen wêze sild. De saak bestie fjirtich jier.
Ferplichte behanneling
De rjochtbank hat bepaald dat de man ien jier ferplicht behannele wurde moat yn in psychiatryske ynrjochting. Njonken in psychyske fersteuring hat de fertochte ek in ferstanlike beheining en brûkt er harddrugs.


description: De blauwe reager, de grutte wite reager of de seldsume reade reiger. Se binne allegeare wol te spotten út de nije hutte wei.

title: Hypermoderne fûgelsjochhutte foar fûgelers yn de Lendevallei

maintext: Fûgelleafhawwers út de omjouwing fan Wolvegea kinne harren kiker alfêst klearlizze. Yn natuergebiet de Lendevallei is in nije fûgelsjochhutte pleatst. De hutte stiet op de polderdyk fan de Catspolder en hat útsicht oer it wetter. Natuerleafhawwers kinne hjir allegearre moeras- en wetterfûgels besjen. It Fryske Gea siket noch in moaie namme foar de fûgelsjochhutte.


description: De priis komt fuort út de wurdearring fan artysten, teätermakkers, akteurs, dûnsers, regisseurs en oare 'keunstkreativen'.

title: Stedsskouboarch De Harmonie is meast gastfrije teäter fan it lân

maintext:
De priis is ferneamd nei Roel Oostra (97 jier). Hy wie mear as 25 jier direkteur fan De Lawei yn Drachten en stie bekend om syn gastfrijheid. Hy hie each foar wat de artyst nedich hie en wie altyd hiel attint.
Direkteur Arthur Oostvogel nimt de priis tiisdei yn ûntfangst. Hy krijt it brûnzen byld 'Lichtvoetig', makke troch keunstneresse Helga Kock Am Brink.
Oostvogel hâldt ein dit jier op as direkteur fan De Harmonie.


description: De proef wurdt dien om te sjen hoe sterk oft de dyk is.

title: Wetterskip test sterkte fan Slachtedyk mei simulator

maintext:
De proef wurdt dien mei it each op de klimaatferoarings. De seespegel giet hieltiten mear omheech en dêrtroch komt it mear op de Waadseediken oan.
Begjin novimber is ek al in stik fan in seedyk yn Grinslân test.


description: Hy hie by in kafé oan de Noardkade yn syn wenplak besocht in flesse wodka te stellen. Dat mislearre, om't er betrape waard.

title: Drachtster (19) krijt hoarekaferbod fan tsien jier

maintext:
De Drachtster sei woansdei tsjin de rjochter dat hy in grap úthelje woe. Hy soe fan doel west hawwe om de flesse werom te jaan. Hy moast tegearre mei in oar 19-jierrich plakgenoat foarkomme. De twa waarden fertochte fan in wenteynbraak. De rjochter spruts beiden frij, om't der net genôch bewiis wie.
Ien fan de twa manlju waard op 20 septimber betrape op it besit fan in stroomstjitwapen. Dêrfoar krige hy in boete fan 100 euro. Foar de stellerij fan de flesse sterke drank lei de rjochter him ek noch in wurkstraf fan 30 oeren op.


description: De man krijt op 'e nij in finzenisstraf, om't hy klappen útdielde by in jûn stappen yn Snits.

title: Feroardielde Jirnsumer op 'e nij de sel yn foar mishanneling

maintext:
Konfrontaasje opsocht
De Jirnsumer sei dat hy yn de nacht fan 1 july by in hoarekagelegenheid yn de Kruizebroederstraat yn Snits útdage waard troch in groepke jonges, wêrûnder it lettere slachtoffer. Fanwegen syn stevige postuer soe him dat wol faker oerkomme. "Die jongens wilden met mij vechten", sei de Jirnsumer.
It slachtoffer soe neffens him de konfrontaasje opsocht ha. De twa bedarren op de grûn, wêrnei't de Jirnsumer in pear klappen útdielde. By de fal fan it slachtoffer rekke syn holle in bankje, wêrtroch it bliede.


description: Stroetinga waard twadde yn de tredde wedstriid fan de Trachitol Trophy. Hy woe net winne, sei er nei ôfrin.

title: Hûndert poadiumplakken foar Arjan Stroetinga nei sulver by maraton yn Hoorn

maintext:
Evert Hoolwerf út Spakenburg en Crispijn Ariëns út Wolvegea ferlearen mekoar de hiele wedstriid net út it each. Se wiene de nûmers ien en twa út it klassemint. Trochdat se de stipe hienen fan ploechgenoaten kaam der gjin serieuze oanfal. It waard in massasprint.
De A-wareploech fan Hoolwerf en Stroetinga naam sa'n trettjin ronden foar de ein it ynisjatyf. De sprint luts it peloton yn in lint. Achter Stroetinga fjochten de riders om de bêste posysjes. Dertroch kaam Gary Hekman te fallen. Freed wûn er noch.
Stroetinga woe net winne
Evert Hoolwerf fininshte as earste, Arjan Stroetinga waard twadde, en Crispijn Ariëns tredde. "Ik hie de wedstriid miskien wol winne kind," sei Stroetinga nei ôfrin, "mar ik moast Evert foarlitte, omwille fan it klassemint".
Hoolwerf bliuwt lieder fan it klassemint fan de maraton fan fjouwer dagen. Snein is de finalewedstriid in Grins, dan komme de riders foar it lêst in aksje.


description: It gemeenteriedslid yn Tytsjerksteradiel wurdt ferbân brocht mei drugshannel. It regiobestjoer wolle it plysje-ûndersyk ôfwachtsje.

title: Regiobestjoer D66 wol plysje-ûndersyk oer fertochte riedslid Duursma ôfwachtsje

maintext:
De plysje fûn by de ynfal fleskes wytoalje, mar dy wiene neffens Duursma foar syn skoanmem, dy't sliepproblemen hat. Hy neamt it nayf dat er de wytoalje yn hûs hie.
It regiobestjoer fan D66 hat in petear hân mei Duursma en se sizze de útkomst fan it plysje-ûndersyk mei fertrouwen temjitte te sjen. "Daarna zullen wij ons als bestuur beraden op verdere stappen", stiet yn in berjocht dat it regiobestjoer nei de leden stjoerd hat.
"Tegelijkertijd zijn wij er ons van bewust dat de gang van zaken en met name de publicaties, ook al is iemand onschuldig, ernstige schade aan iemand als persoon, maar ook aan de partij kunnen toebrengen", stiet yn it berjocht, dat ûndertekene is troch regiofoarsitter Harry Berndsen.


description: Njonken fertraging soe der ek sprake wêze fan te min jild en kapasiteitsproblemen.

title: Fertraging by gebietsûntwikkeling om Sintrale As hinne

maintext:
Deputearre Johannes Kramer stelt dat de provinsje in soad realisearre hat, mar dat it ek ôfhinklik is fan de meiwurking fan eigeners fan de grûn.
Kramer erkent de soarch oer it lânskipsplan. Ek it ferrin fan de amtners mei in soad kunde is in probleem, sa tinkt Kramer. Neffens him is it wol sa dat de gebietsûntwikkeling yn 2019 sa goed as klear wêze sil. Saken dy't langer trochrinne, moatte no goed regele wurde, seit Kramer.
By de gebietsûntwikkeling om de Sintrale As hinne binne ûnder mear fyts-, kuier- en ruterpaden oanlein. Ek is natuer oanlein, lykas de foar de regio kenmerkjende ikesingels.


description: Soarchferlieners wolle minder administraasje en just mear tiid foar de pasjint..

title: Meiwurkers MCL stimme tsjin regeldruk: "Er worden zeker regels geschrapt"

maintext: Meiwurkers fan it MCL koene tiisdei in stim útbringe tsjin de regeldruk yn de soarch. De VVAA (in feriening foar wurknimmers yn de soarch) wie yn de sintrale hal fan it sikehûs. '(Ont)regel de zorg' is in beweging fan soarchferlieners dy't minder administraasje wolle en just mear tiid foar de pasjint.


description: Steatssekretaris Blokhuis ropt op ta mear foarjochting om ûngerêstheid oer ynintings fuort te nimmen.

title: GGD Fryslân: Foarljochting oer faksinaasjes begjint by ús al flak nei de berte fan lytse poppen

maintext: Yn Fryslân nimt it tal faksinaasjes licht ôf. Mar it binne noch altyd mear as it lanlik trochsneedsifer. Wy sitte no op sawat 93 prosint. Dus njoggen fan de tsien bern binne wol yninte. Mar wy wolle graach dat it mear wurdt. Seker 95 prosint om de groeps-ymmuniteit seker te stellen."


description: Direkteur Hugo ter Avest fan it Hannemahûs yn Harns is ien dei de baas yn it Rijksmuseum yn Amsterdam.

title: Direkteur Hannemahûs is de baas yn it Rijksmuseum: "Het is heel bijzonder"

maintext:
De fiif stedsmuseums kinne yn in tiidsbestek fan sân jier beskikke oer 160 skilderijen, dy't yn it besit binne fan it Rijksmuseum. Foar de stedsmuseums is it in unike gelegenheid om topwurken oan it publyk sjen te litten en foar it Rijksmuseum is it in moaie gelegenheid om ûnbekende en bekende wurken út de kolleksje rûlearje te litten troch Nederlân.
Ter Avest seit nocht te hawwen oan de dei. "Het is een momentopname, maar wel heel bijzonder dat we die kans krijgen en zal mijn best doen zoveel mogelijk informatie te vergaren waar we met z'n allen wat aan hebben."


description: De ôfrûne jierren kamen by beide gemeenten meardere meldingen binnen oer bytynsidinten mei hûnen. Der is no in spesjaal protokol opsteld.

title: Achtkarspelen en Tytsjerksteradiel bûge har oer bitende hûnen

maintext:
Minsken witte net altiten wêr't se terjochte kinne mei meldingen of wêr't se oan ta binne as se in melding dogge. In spesjaal bytprotokol moat dat no feroarje.
Spesjaal bytprotokol
Yn de nije regels stiet wannear't in hûn as gefaarlik sjoen wurdt. De gemeente bepaalt oft der maatregels naam wurde moatte. Dan kin it gean om in bekbân of it yn beslach nimmen fan in hûn. De eigener fan in hûn kin beswier meitsje troch syn húsdier in gedrachstest dwaan te litten.
Op de dei dat beide gemeenten it nije protokol fêststelle is yn Hurdegaryp in bûvier yn beslach naam. Der wiene meardere meldingen dien oer it bist. De hûn sit no yn in opfangsintrum. Dêr kriget er in gedrachstest. Dêrnei wurdt besjoen wat der mei it bist barre moat.


description: As de ynformateur klear is mei syn advys, begjint de formaasje. De wethâlders wurde wierskynlik op 2 jannewaris beneamd.

title: Theo Joosten wurdt ynformateur yn de nije gemeente Noardeast-Fryslân

maintext: Theo Joosten is de ynformateur foar de nije gemeente Noardeast-Fryslân. Joosten hat bestjoerder yn it ûnderwiis west en is bestjoersfoarsitter fan CDA Fryslân. Joosten wie yn it ferline ek al ynformateur yn Waadhoeke.


description: Lanlik giet de wurkgelegenheid mei 3,8 prosint omheech, wylst dat persintaazje yn Fryslân op 4,2 leit. Twa provinsjes skoare noch heger.

title: Fryslân skoart boppe lanlik gemiddelde mei banegroei yn mkb

maintext: Fryslân skoart boppe it lanlik gemiddelde as it giet om banegroei yn it mkb. Lanlik giet de wurkgelegenheid mei 3,8 prosint omheech, wylst dat persintaazje yn Fryslân op 4,2 leit. Dat docht bliken út de Van Spaendonck MKB Banenmonitor.


description: FNP en VVD krigen genôch stipe fan de oare fraksjes. Leden fan it CDA en de ChristenUnie wiene tsjin it ôfskaffen.

title: Gjin amtsgebed mear foar riedsgearkomsten yn Achtkarspelen

maintext:
De FNP en de VVD fregen har ôf oft in gebed noch wol fan wearde is yn in tiid fan hieltiten fierdergeande sekularisaasje. De fraksjes fûnen dat de gemeente neutraal wêze moat. Ynwenners moatte har by in riedsgearkomste net ûngemaklik fiele as ien in gebed útsprekt, sizze se.
No't Achtkarspelen it amtsgebed ôfskaft, binne Ferwerderadiel en Dantumadiel de iennichste gemeenten dêr't it amtsgebed noch yn gebrûk is.


description: By diskriminaasjeburo Tûmba yn Ljouwert binne de ôfrûne moanne 12 meldingen ynkaam.

title: Meldingen by diskriminaasjeburo Tûmba om Swarte Pyt

maintext: Der binne by diskriminaasjeburo Tûmba yn Ljouwert de ôfrûne moanne tolve meldingen binnenkaam nei oanlieding fan Swarte Pyt, de yntocht en de rjochtsaak tsjin de A7-blokkearders. Dat is sân persint fan it tal klachten dy't se gewoanwei it jier krije by Tûmba.


title: Keninklike ûnderskieding foar riedslid Martinus Hiemstra fan Ternaard

maintext: Martinus Hiemstra fan Ternaard is tongersdeitemiddei op it gemeentehûs yn Dokkum keninklik ûnderskieden. De 71-jierrige Hiemstra waard beneamd ta lid yn 'e Oarder fan Oranje Nassau, foar it jierrenlange riedswurk dat hy dien hat.


description: Wêr komt ús iten wei? De mins hat in fertroebele relaasje mei de natuer. Yn Fryslân DOK 'Switserske kust' it ferhaal fan twa fiskers út de Waadsee.

title: Omrop TIP: Switserske kust

maintext:
Fan de Alpen nei de Waadsee en wer werom
Waadseefiskers Jan en Barbara fiskje noch op in manier dy't út de prehistoarje stammet. Op de grins fan lân en see litte sy yn de Fryslân DOK dokumintêre sjen hoe't de mins yn relaasje stiet ta de natuer. As ûnderdiel fan de natuer hat alles dat de mins docht dêr in effekt op. Sa leit der ek in ferbining mei de Switserske Alpen: fiedingsstoffen yn it berchwetter foarmje in sûne fiedingsboaiem foar de oesters, moksels en fisk dat it fiskersechtpear fangt yn de Waadsee, wêrnei't it ferkocht wurdt yn: Zürich. Sa is de sirkel wer rûn.


description: Moandei, tiisdei en woansdei binne der al aksjes yn it midden en it suden fan it lân.

title: Ek yn Fryslân mooglik aksjes yn de metaal

maintext:
Njonken de stakingen dy't no oankundige binne, sille der ek ferrassingsaksjes komme. Leden fan de fakbûnen krije dan krekt yn it foar in oprop om it wurk del te lizzen, neffens it CNV. "We kunnen ook acties in Fryslân niet uitsluiten", seit Joost van Egmond, aksjelieder fan it CNV.
De aksjefierders easkje in jierlikse leansferheging fan 3,5 persint. Dêrnjonken dogge se har beklach oer de fleksibele banen. Mei de aksjes hoopje de fakbûnen de de druk op de wurkjouwers op te fieren.


description: "Sa bin ik wolris wurden tsjinkaam yn myn eigen kollum, dêr't ik noch noait fan heard hie."

title: Kollum: "Taal"

maintext:
Hilda Talsma hie it yn in eardere kollum oer har sekslibben. Se sei dat se by de hichtepunten dêrfan sin krige oan 'pindasaus'. Dat waard letter yn de tekst feroare yn apenútsaus. Dêr hie se it freed oer. Se sei dat apenútsaus in ûnwerklik wurd is. Dat is ek sa. Ik ha noch nea immen it wurd apenútsaus sizzen heard. Sels net immen fan de Ried fan de Fryske Beweging en dy fertelle de Europeeske Kommisje dizze wike dat wy diskriminearre wurde, om't de patatboer net wit wat apenútsaus is.
Yn it wurdboek stiet dat je tsjin pindasaus gewoan pindasaus sizze meie. As je it wurd saus net fertale yn mjuks, dan hoege je de pinda hielendal net te fertalen. Sa bin ik wolris wurden tsjinkaam yn myn eigen kollum, dêr't ik noch noait fan heard hie. Mar se binne net konsekwint hear: Ik skriuw kollum gewoan as it plak Kollum. Fout, sa skriuwe je it net yn it Frysk. We soene gewoan c-o-l-u-m-n skriuwe moatte. Mar dat feroaret de redaksje ek wer net.
Dy is dus somtiden Frysker as Frysk. De swiere opjefte fan de Omrop. Wannear dogge je it. "Weagen fersmodzkje ús iggen". Ja, tachtich persint fan ús harkers begrypt it net. Dat wurdt dus "golfkes ferniele ús wâllen". En dan moatte je ek wer net safier ferhollânskje dat je it echte Frysk fertutearzje litte.
Neffens Omrop Fryslân binne der ferline wike twa skippen op see botst. Watte, it wurd botsing kaam tsien kear foar yn it berjocht. Tsien kear krige ik de ride oer de rêch. Hylke Speerstra naam my oan as korrespondint fan Schuttevaer en sei dat ik mar om ien ding hoegde te tinken, skippen botse net, dy ha oanfarrings. Ik ha letter wolris in berjocht heard dat de skûtsjes fan Meeter en Zwaga botsten. Dêr sliepte ik trije wike net fan. En dat wie ek wer net nedich, want elk koe echt wol begripe dat se tsjin elkoar op sieten.
CDA-Twadde-Keamerlid Harry van der Molen fan Ljouwert siet ek mei in taalprobleem. Hy hie der sels in wetsfoarstel oer makke. It wurd 'studievoorschot' moast 'studielening' wurde. It liket my alhiel net fan belang, mar miskien is it yn dit lân wol sa dat foarskotten net altiten werombetelle wurde en lieningen wol. En dat witte se by it CDA.
Oer dit ûnsinfoarstel waard trije kear stimd yn de Keamer. Trije kear lykspul. De lêste kear 73-73. Der wiene fan beide kanten twa Keamerleden net, dus ek as se der allegear west hiene, hie it lykspul wurden. It foarstel is dêrmei net oannaam. Harry sil no wat betinke om dochs gelyk te krijen. Ik hoopje dat der immen yntusken útrekkenje sil hoefolle studinten fiif jier studearje kinne fan it bedrach dat Harry fergriemd oan dit ûnsinniche gedoch.
De oare kant lyksa hear. Fryske GrienLinksers sieten gesellich by elkoar om de tafel. Se dreamden dat se in Klavertje Fjouwer fûnen. Doe sei immen ynienen dat it better is de namme GroenLinks tenei net mear yn it Frysk te fertalen. GroenLinks dus. Net GrienLinks. Gjin i mar in o.
O. Der binne hjir yn Fryslân dochs in stik as wat gemeenten dêr't it Grien is. Op de gearkomste waard der lykwols posityf op reagearre. Dat wienen groene linksers. Mar as Friezen lid binne fan GroenLinks dan sizze dy gewoan altyd dat se by GrienLinks hearre. Dat kin aanst net mear dus. Groen.
Mar dan gean al dy grienen dochs wer moai werom nei de FNP. Dat wol mei klimaat en miljeu presys itselde as GroenLinks. It liket sa no en dan net sa, mar dat komt om't de FNP yn kolleezjes sit en dan wurde je sis mar wolris wat nonsjalanter yn datsoarte saken. Mar as it giet oer it Frysk stean se oerein. Kom mar groenen, seit de FNP. Wy neame ús tenei GFF: Grien Frysk Folk."


description: By metershege weagen yn it Westgat wie er persoanlik oerboard sprongen om twa opfarrenden út in sinkend sylsjacht te rêden.

title: KNRM-man Jentje van der Molen hat emosjonele moeting mei rêden silers

maintext:
Yntinse moeting
Van der Molen wie ôfrûne wykein op in benefytgala fan de KNRM yn Noordwyk. "Se woene graach myn ferhaal fertelle en it iennige wat ik hoegde te dwaan wie op it poadium te sitten. Dan hawwe de minsken yn de seal der in byld by wat in rêder is. Dat moat altyd wêze, sei ik."
De organisaaje hie der, neffens Van der Molen, alles oan dien dat hy de minsken dy't er rêden hie, net treffe soe. Mar it die bliken dat er harren, sûnder dat er de erch yn hie, al de hân jûn hie. En doe kaam alles wer boppe fan de nacht fan de rêding, want it wie in hiele yntinse moeting. "Dat docht jo hiel wat. Absolút. Fan beide kanten."


description: De hockeyferiening wol dat de gemeente yn aksje komt.

title: Hockeyferiening Snits klear mei wachtsjen op tredde fjild

maintext:
Unwisse takomst
Ek tennisferiening De Vliegende Bal sit dertroch mei de hannen yn it hier. Sy diele sportpark Tinga mei ûnder oaren de hockeyklup, mar no't der gjin tredde fjild komt is it mar de fraach oft de hockeyklup ek yn de takomst noch op it sportpark bliuwt. Mochten se fuortgean dan hat dat finansjele konsekwinsjes foar de tennisferiening.
Foarsitter Hans van den Broek is teloarsteld yn de gemeente. Benammen om't de gemeente wol tastiet om in supermerk op it sportpark te bouwen. Neffens Van den Broek is dat tsjin de eardere ôfspraken oer de takomst fan Tinga.


description: De Fryske reedriders Douwe de Vries en Antoinette de Jong dogge oer oardel wike net mei oan de wrâldbekerwedstriden yn Poalen. Team Jumbo, dêr't beide ride

title: Douwe de Vries en Antoinette de Jong slaan wrâldbekerwedstriden yn Poalen oer

maintext: Sven Kramer soe al net ride yn Poalen. Twa wiken lyn moast hy him ôfmelde foar de earste wrâldbekerwedstriid, om't er tefolle lêst hie fan de rêch. Kramer slacht ek de fjirde wrâldbekerwedstriid op It Hearrenfean oer en hopet der ein desimber wer by te wêzen by it NK ôfstannen.


description: Bouboeren kinne de opbringsten fan har lân wol mei 30 persint ferbetterje troch moderne middels te brûken.

title: Presyzjelânbou 4.0: tûk buorkje mei dronebylden en satellytfoto's

maintext:
Bouboeren koene har moandeitemiddei oanmelde foar sa'n earste data-koöperaasje presyzjelânbou op in stúdzjemiddei fan de 'Potato Valley' by Muntsjesyl. It doel fan de koöperaasje is it dielen fan kosten, mar ek it fergelykjen fan de gegevens fan in groep bouboeren.
Kosten geane hurder omheech
Presyzjelânbou is wichtich foar de bouboeren, omdat foar in soad bedriuwen jildt dat de kosten hurder omheech geane as de opbringsten. In nije wize fan tûk buorkjen mei hegere opbringsten soe in soad boeren dêrom wol goed passe. Presyzjelânbou 4.0 moat de boeren helpe om 'opbringstbeheinende saken' yn byld te bringen, sadat de boer dêr wat oan dwaan kin.
Middelbere skoalleklasse
Foarsitter Tineke de Vries fan de Potato Valley wol mei har eigen bedriuw graach meidwaan oan sa'n data-koöperaasje. Sy ferwachtet dat se op har bedriuw in soad foardiel ha sil fan alle bylden en gegevens. De gearkomste oer presyzjelânbou luts moandei in soad bouboeren út hiel Noard-Nederlân nei de proefbuorkerij by Muntsjesyl. Dêrby siet ek in klasse fan it Nordwin Kolleezje út Ljouwert. Op dy middelbere lânbouskoalle stiet 'presyzjelânbou' dit jier foar it earst op it lesroaster.
It útgongspunt fan presyzjelânbou is om hiel krekt en hoeden om te gean mei boaiem, gewaaksen en bisten om sa ta in optimale opbringst te kommen mei in minimaal gebrûk fan bestridingsmiddels.


description: Sy hellen begjin augustus in oare jonge út it wetter fan de Suderhaven. Tongersdei waarden se betanke troch de boargemaster.

title: Jonges huldige foar rêdingsaksje yn Harns


title: Ljouwert is kâldste plak fan Nederlân: -5,6 graden

maintext: De earste matige froast fan dizze winter is in feit. It kwik yn Ljouwert sakke yn de nacht fan sneon op snein nei -5,6 graden. De Fryske haadstêd wie dêrmei it kâldste plak fan Nederlân.


description: By de oanslach op fytstoeristen ôfrûne july foelen fjouwer deaden, ûnder wa de 56-jierrige âld-Drachtster René Wokke.

title: Haadfertochte fan moard op Fries yn Tadzjikistan krijt libbenslang

maintext:
Twa oaren moatte oant sechstjin jier de finzenis yn, en tolve manlju hawwe oardel oant twa jier selstraf krigen. Sy soene op de hichte west hawwe fan it plan foar de oanslach, mar dêr fierder neat mei dien hawwe.
In proses tsjin de manlju wie efter sletten doarren yn de finzenis. Ynternasjonale waarnimmers en famyljeleden fan de slachtoffers of dieders mochten net by de behanneling fan de saak wêze. Ek de parse wie net wolkom.


description: It is de earste wrâldbekeroerwinning fan it nije reedrydseizoen foar Wüst.

title: Ireen Wüst wint 1500 meter op Japansk bûteniis, De Jong wurdt fjirde

maintext: Ireen Wüst hat har earste wrâlbekeroerwinning fan it nije reedrydseizoen te pakken. De 32-jierrige Hearrenfeanster wie op it bûteniis yn Tomakomai yn Japan de bêste op de 1500 meter. De olympysk kampioen op dizze ôfstân wûn yn in nij baanrekôr fan 1.58.74. Antoinette de Jong fan Rottum helle it poadium krekt net. Se waard fjirde yn 1.59,95.


description: In groep Hylpers makket him soargen. 42 wenningen wurde net permanint bewenne en dat is, sa sizze se, net goed foar de leefberens.

title: Súdwest-Fryslân wol mei Hylpers yn petear oer brûken twadde wenningen

maintext:
De groep makket him soargen oer de takomst fan de stêd. "As der gjin aksje ûndernommen wurdt, wurde der hieltyd mear wenningen as twadde wenning oankocht. We sjogge ús stêd dan feroarjen yn in fakânsjedoarp", seit Jaap Kruis. Hy spruts tiisdei op in kommisjegearkomste fan de gemeente.
Kruis: "De wenningpriis wurdt no al heger en dêrom ha Hylpers grutte muoite mei it finen fan betelbere wenningen. Der is in grutte fraach nei betelbere hier- en keapwenningen. In manier om dat te realisearjen is de gemeente te freegje om it bestimmingsplan te hanthavenjen."
Bestimmingsplan: allinnich permaninte bewenning
Yn it bestimmingsplan fan Súdwest-Fryslân stiet dat de wenningen allinnich brûkt wurde mei foar permaninte bewenning. It yn besit hawwen fan in twadde of rekreaasjewenning is net tastien. De groep Hylpers hie by de 42 wenningen in hanthaveningsfersyk yntsjinne. Dan moat de gemeente ûndersykje oft der echt in oertrêding makke wurdt.
Fan mar njoggen fan de 42 wenningen is it hanthaveningsfersyk ûntfanklik ferklearre. Sa'n fersyk mei nammentlik allinnich as 'belanghawwende' en neffens de jurisprudinsje binne je dat allinnich as je binnen 100 meter wenje.


description: De gemeenteried soe woansdeitejûn in beslút nimme oer de oanfraach fan it bedriuw Smals.

title: Aksjegroep tsjin sânwinning Iselmar is bliid mei útstel beslútfoarming

maintext:
Dat dy beslútfoarming no útsteld wurdt, hâldt neffens Jelle Draijer fan de aksjegroep net yn dat sy thús bliuwe.
Der komme twa bussen fol tsjinstanners fan de sânwinning nei it gemeentehûs op 'e Jouwer. "Wy wolle ús al hearre litte", seit Draaijer. It is neffens him goed dat der langer neitocht wurdt om ta in goed beslút te kommen.
De aksjegroep sil him ek fierder beriede op aksjes om de komst fan de sânwinning te kearen.
Smals bemuoit him der net mei
Wurdfierder Cor de Nijs fan Smals wol net op de lêste ûntwikkelingen reagearje. Wat it bedriuw oanbelanget, hat it sels alle prosedueres goed trochrûn. Wat der no bart, is neffens de wurdfierder in polityk ferhaal en dêr bemuoit it bedriuw him net mei.
Der sil gjin delegaasje fan it bedriuw nei Fryslân reizgje om de gearkomste by te wenjen.


description: It sil de kommende tiid wol ekstra drokte jaan en dat sille de meiwurkers en de pasjinten tydlik fernimme.

title: Antonius Zorggroep nimt soarch Noardeastpolder en Urk oer

maintext:
Antonius hat in fakatuerlijn iepene, dêr't meiwurkers fan it poldersikehûs sollisitearje kinne. Foar de eigen meiwurkers yn Emmeloord en Snits betsjut it de kommende wiken ekstra wurkdruk. Tagelyk sille de pasjinten yn Snits de kommende tiid wat fernimme fan de ekstra drokte.
It sikehûs sil de sprekoeren nei de jûnstiden útwreide, om de drokte op te fangen. Der is ek ekstra personiel oannaam. Dat hat it bestjoer mei de ûndernimmingsried besprutsen. Dy hat oanjûn wol soargen te hawwen oer de ekstra wurkdruk, mar sjocht tagelyk dat de útwreiding kânsen biedt foar de takomst fan it sikehûs.


description: De frou dy't it fretten ynsammele, Sjoukje Hoekstra, docht in oprop op Facebook. Se hopet dat de minsken dy't it fretten meinaam ha, it werombringe.

title: Tûzen kilo hûnefretten stellen fan goed doel

maintext: Yn Drachten binne hast alle donaasjes fan hûnefretten stellen. Biofood donearre it fretten foar hûnen dy't hast gjin iten hawwe, mar no is hast alles fuort. De frou dy't it fretten ynsammele, Sjoukje Hoekstra, docht in oprop op Facebook.


description: Der kin wer stimd wurde! En dizze wike stelle wy fjouwer nije kânshawwers yn de Fryske Top 100 oan dy foar.

title: Nijkommer yn de Fryske Top 100: ‘Moai leaf minske’ fan Krijn Jacob Dijkstra

maintext:
Hoe is 't mei dy, Krijn Jacob?
"Poerbêst! Neidat wy in punt achter Die Twa set hawwe, bin ik wer hielendal op 'e nij begûn. Kinst dysels foar de twadde kear útfine, mei de 'sound' dy't by dy past. Dat fyn ik fantastysk. Ik bin hielendal net mear bûn oan regeltsjes of minsken, mar fiel my hielendal frij om te dwaan en te spyljen wat ik sels wol. Wat oars as oars, dat wie myn doel."
En sa is 'Moai leaf minske' ûntstien?
"Dit is myn earste single en yntusken is nûmer twa 'Noch altyd' ek al út. Beide nûmers binne hiel ferskillend, mar alle beide ha se in nij lûd. Ik hâld sels fan de nijere muzyk fan bygelyks Charlie Puth. En wat is der dan leuker om sels ek sa'n soart plaat te meitsjen? Ik kin no hielendal myn eigen gong gean."
Sjongsto yn it nûmer oer in nije leafde?
"Hahaha, in nije leafde?! Ik bin al sûnt myn 19e by deselde frou. It nûmer giet oer har. Ek in protte nûmers fan Die Twa gongen oer ús froulju, mar ik ha no in nije ynstek keazen. As myn frou ris wat docht, wêrfan't ik tink 'hmmm', dan sis ik al gau 'Minske, minske, minske'. Yn dit nûmer ha ik de lading omdraaid yn 'aldermachtichst moai minske'. Want it is prachtich om alle kearen wer oer myn grutte leafde te sjongen."
Hearre wy no fûgels op de achtergrûn?
"Dat hast goed heard! Ik ha socht nei lûden dy't by it nûmer passe. Sa kaam ik op it idee om op de achtergrûn see- en fûgellûden te brûken. Sa wurdst as it wiere meinaam yn de flow fan it nûmer. Dy lûden komme gewoan út in kompjûter trouwens hear, net dat wy it nûmer opnaam ha op it strân ofsa."
Twa nije singles en beide yn it Frysk. Wolst net ris wat oars?
"Ik bliuw foarearst yn it Frysk sjongen. Mar it wurd 'foarearst' jout al wol oan dat ik gjin nee sis. Sis noait noait. Ik spylje ek yn de coverband Virus, dêr't wy top 100 muzyk mei spylje. Dat is benammen Ingelsk, dus ek dat is in opsje foar de takomst."


description: De sânwinfergunning ynlûke kinne se yn de Twadde Keamer net, omdat de provinsje it yn dit gefal foar it sizzen hat.

title: Keamerfragen oer sânwinning yn Iselmar

maintext:
Yn de moasje wurdt derfoar pleite sunich te wêzen op de natoer en al hielendal op de beskerme Natura 2000-gebieten. Yn de plannen foar de sânwinning wurdt tritich jier lang, oant 60 meter djipte, sân ôfgroeven foar de kust fan Aldemardum. Dêrby wurdt, neffens de partijen, in belangryk foerazjeargebiet foar bysûndere en beskerme fûgels oantaast.
Foech leit by de provinsje
De sânwinfergunning ynlûke kin de Twadde Keamer net, omdat de provinsje it yn dit gefal foar it sizzen hat. "Wij kunnen alleen controleren of er een zorgvuldige procedure in acht is genomen met het verlenen van de vergunning", skriuwt D66. De partij hopet dat se mei de moasje de diskusje wer oanswingelje.


description: De mistfontein fan Ljouwert wurdt sneintemiddei oranje útlochte om oandacht te freegjen foar geweld tsjin froulju.

title: Mistfontein Ljouwert kleuret oranje tsjin frouljusmishanneling

maintext:
De aksje duorret sechstjin dagen en bestiet út ferskate kampanjes en debatten. Lykas yn ferline jierren wurdt de kleur oranje brûkt om de aksjes ûnder de oandacht te bringen.
Tsientallen gebouwen oranje
Sa is de mistfontein yn Ljouwert ien fan de tsientallen gebouwen en objekten yn ús lân dy't snein as it tsjuster wurdt yn it oranje ferljochte wurdt. Oare gebouwen dy't de kleur oranje krije, binne de Erasmusbrêge yn Rotterdam, it Binnenhof yn Den Haag, de fjoertoer fan Noordwijk en de Sassenpoort yn Zwolle. De 16-daagse aksje einiget op 10 desimber, de de Dei fan de Minskerjochten.
Geweld tsjin froulju
Gemiddeld 35 persint fan de froulju wrâldwiid hat yn har libben mei fysyk en/of seksueel misbrûk troch de eigen partner of seksueel geweld troch oaren (útsein seksuele yntimidaasje) te krijen hân. Yn guon lannen leit it tal froulju dat troch de eigen partner fysyk of seksueel misbrûkt wurdt sels op 70 persint.


description: De PvdA-fraksjefoarsitter hat begryp foar it beslút fan Ferd Crone om nei 11 jier op te hâlden as boargemaster fan Ljouwert.

title: Lutz Jacobi oer beslút boargemaster Crone: "Hy hâldt op op syn hichtepunt"

maintext:
Jacobi fynt dat Crone it goed dien hat yn De Fryske haadstêd en dat er dêr goed paste: "In echte heit fan de boargers, dy't gewoan op de fyts troch Ljouwert gong en mei elkenien in praatsje makke."
Se is ek bliid dat Crone nei Den Haag giet, omdat hy dêr foar Ljouwert in soad betsjutte kin as lid fan de Earste Keamer. "Hy hat in geweldige bult finansjele kunde en in grut netwurk. Litte we hoopje dat hy in ambassadeur is foar Ljouwert en Fryslân", seit se.


description: Sy fine it net ferstannich dat de gemeenteried in beslút nimt as yn de Twadde Keamer noch fragen oer binne oer de winning.

title: Koälysjepartijen CDA, FNP en VVD wolle beslút sânwinning De Fryske Marren útstelle

maintext: De riedsfraksjes fan CDA, FNP en VVD yn De Fryske Marren wolle it beslút oer sânwinning yn de Iselmar útstelle. Dêr soe woansdeitejûn in beslút oer falle. De trije partijen dy't it beslút útstelle wolle, foarmje mei-inoar in koälysje. Sy fine it net ferstannich dat de gemeenteried in beslút nimt as yn de Twadde Keamer noch fragen oer de sânwinning binne.